title: Zappaan olympialaiset

text: Vuoden 1870 kisat olivat entistä uskollisemmat antiikin kisaperinteelle, ja kilpailijatkin pukeutuivat asianmukaisesti. Kisoissa oli muun muassa olympiavala, olympiahymni, oliivinoksat mitalisteille, voittajien nimien kuulutukset ja myös uusia lajeja. Kisat ylittivät uutiskynnyksen Kreikan ulkopuolellakin, myös Suomessa. Hufvudstadsbladet kirjoitti kisojen alla vuoden 1870 lokakuussa (käännetty alku ruotsinkielisestä artikkelista ”Olympiska Spel”, Hufvudstadsbladet 20.10.1870):


title: Zappaan olympialaiset

text: Vuoden 1875 kisat eivät enää onnistuneet kovin hyvin. Kisoista oli tullut elitistiset: mukaan hyväksyttiin kilpailijoiksi vain ylioppilaita, mitä lehdistössä voimakkaasti kritisoitiin. Yleisökään ei vaivautunut aikaisempaan tapaan paikalle ja katsomoissa syntyi joukkotappeluita, jotka johtivat kilpailutapahtumien toistuvaan keskeyttämiseen.


title: Zappaan olympialaiset

text: Vuonna 1889 käytiin Ateenassa viimeiset Zappaan olympialaisten nimellä käyneet kisat, mutta ne eivät enää olleet aikaisempien kisojen järjestäjäkomitean järjestämät. Kisat olivatkin aikaisempia pienimuotoisemmat, ja niistä ei ole paljonkaan tietoja säilynyt.


title: Zappaan olympialaiset

text: Zappaan olympialaiset vaikuttivat paljon kansainvälisen olympiakomitean perustajan Pierre de Coubertinin perustamien nykyaikaisten olympialaisten syntyyn: voidaan ehkä jopa sanoa että ne olivat välttämätön välivaihe antiikin ja nykyajan kisojen välillä. Zappaan kisojen kautta antiikin kisat siirrettiin nykyaikaan, ja monet niissä käyttöön otetuista uudistuksista otettiin käyttöön myös Kansainvälisen olympiakomitean järjestämissä olympiakisoissa. Vuoden 1896 olympialaiset järjestettiin Zappaan olympialaisia varten uudelleenrakennetulla stadionilla ja miekkailukilpailut järjestettiin Zappeionissa. Myös vuoden 2004 Ateenan olympialaisten kilpailutapahtumia järjestettiin samaisella stadionilla.


title: Hukkavaellusyökkönen

text: Hukkavaellusyökkönen ("Helicoverpa armigera") on keskikokoinen yökköslaji ja kansainvälisesti huomattava maatalouden tuholainen. Suomessa sitä tavataan vain satunnaisesti, mutta laji kuuluu myös Suomessa tarkkailtavien tai paikallisesti haitallisten vieraslajien luetteloon.


title: Hukkavaellusyökkönen

text: Etusiivet ovat vaalean kellanruskeat tai harvemmin lämpimän punaruskeat. Ulompi poikkiviiru ja aaltoviiru erottuvat ohuina harmaina viiruina ja niiden välinen osa siivestä on tummanharmaa muodostaen siiven kärkiosaan leveän poikkivyön. Munuaistäplä on pieni ja harmaanruskea, rengastäplä lähes pistemäinen. Takasiivet ovat lähes valkoiset tummalla keskipilkulla ja niissä on leveä, tumma reunus. Siipiväli on 30–40 mm.


title: Hukkavaellusyökkönen

text: Euroopassa hukkavaellusyökköstä tavataan vakituisena Välimeren ympäristössä. Kaikkiaan lajin levinneisyys kattaa laajan alueen maapallon trooppisesta ja subtrooppisesta vyöhykkeestä. Suomessa laji on satunnainen vaeltaja, jolla ei ole vakituista kantaa. Havainnot painottuvat Uudenmaan ja Etelä-Karjalan rannikolle, mutta havaintoja on myös Turun saaristosta ja harvakseltaan sisämaasta aina Oulua myöten. Perhosia on tavattu pääasiassa elo-syyskuussa, huipun ajoituttua syyskuun loppupuolelle. Etelä-Euroopassa ja Lähi-Idässä lajilla on kaksi, joskus kolme sukupolvea vuodessa. Perhoset ovat lennossa toukokuusta lokakuuhun.


title: Hukkavaellusyökkönen

text: Hukkavaellusyökkönen viihtyy avoimissa ja kuivissa ympäristöissä sekä kulttuubiotoopeilla. Perhoset käyvät päivällä aterioimassa kukkien mettä ja lentävät yöllä valolle ja syötille. Laji on vaeltaja, joka voi lentää pitkiäkin matkoja uusia elinympäristöjä etsiessään.


title: Hukkavaellusyökkönen

text: Yksittäinen aikuinen perhonen elää noin kolme viikkoa. Naaras voi tuottaa elämänsä aikana jopa 3 000 munaa, joskin määrä on yleensä alle puolet tästä. Naaras laskee munat öisin yksitellen ravintokasveille, jopa yli 400 munaa kunakin yönä. Munat kuoriutuvat lämpötilasta riippuen muutaman päivän tai reilun viikon kuluttua. Toukkavaihe kestää paikasta ja sukupolvesta riippuen 25–36 vuorokautta, minkä jälkeen toukat kaivautuvat muutamien senttimetrien syvyyteen maahan koteloitumaan. Jos kotelo ei talvehdi, kotelovaiheen kesto on 8–44 vuorokautta. Talvehtivalla kotelolla vaihe kestää 176–221 vuorokautta. Eteläisessä Afrikassa kotelo voi sijaita myös ravintokasvilla.


title: Hukkavaellusyökkönen

text: Toukka on monia eri kasveja syövä polyfagi. Taloudellisesti merkittävää tuhoa yökköstoukat tuottavat erityisesti tomaatille, puuvillalle ja maissille. Toukat syövät lehtiä ja kehittyviä hedelmiä. Toukan suoraan aiheuttaman tuhon lisäksi syönnökseen voi syntyä bakteeri-infektio, joka voi aiheuttaa koko kasvin mätänemisen. Pari toukkaa voi tuhota kaikki puuvillakasvin kehittyvät hedelmystöt kahdessa viikossa.


title: Hukkavaellusyökkönen

text: Runsaan torjunta-aineiden käytön seurauksena monet hukkavaellusyökköspopulaatiot ovat nykyisin vastustuskykyisiä maanviljelyssä käytetyille hyönteismyrkyille. Hukkavaellusyökköstä on puuvillan viljelyssä torjuttu geenimuuntelulla, mikä vähentyneen lajienvälisen kilpailun vuoksi on paikoittain tehnyt kuneluteista uusia tuholaisia. Tutkimukset ovat osoittaneet, että perhosentoukat alkavat sietää geenimuunneltua puuvillaa muutamien vuosien kuluessa.


title: Latvian naisten jääkiekkomaajoukkue

text: Latvian naisten jääkiekkomaajoukkue edustaa Latviaa naisten kansainvälisissä jääkiekko-otteluissa ja -turnauksissa. Joukkue toimii Latvian jääkiekkoliiton alaisuudessa ja sitä valmentaa Lolita Andrisevska. Latvian korkein sijoitus IIHF:n rankingissa on 11. vuonna 2007, jolloin he sijoittuivat toiseksi 1. divisioonassa.


title: Latvian naisten jääkiekkomaajoukkue

text: Latviassa pelaa noin 100 naisjääkiekkoilijaa.


title: Horace Bonser

text: Horace Robert Bonser (15. kesäkuuta 1886 Cincinnati – 7. kesäkuuta 1934 Cincinnati) oli yhdysvaltalainen ampuja. Hän kilpaili vuoden 1920 kesäolympialaisissa Antwerpenissä voittaen haulikolla joukkueen kanssa kultaa ja sijoittuen sillä yksilönä viidenneksi.


title: Itävallan naisten jääkiekkomaajoukkue

text: Itävallan naisten jääkiekkomaajoukkue edustaa Itävaltaa jääkiekon kansainvälisissä naisten maajoukkuekilpailuissa. Joukkuetta valmentaa suomalainen Pekka Hämäläinen.


title: Itävallan naisten jääkiekkomaajoukkue

text: MM-tasolla Itävalta pelasi ensimmäisen kerran 2. divisioonassa vuoden 2004-kisoissa.


title: Itävallan naisten jääkiekkomaajoukkue

text: Itävallassa pelaa yli 600 naisjääkiekkoilijaa.


title: Annantalo

text: Annantalo on lasten ja nuorten taidekeskus Helsingin keskustassa. Annantalo on yksi Helsingin kulttuurikeskuksen toimipaikoista. Annantalon toiminnan päämuodot ovat taideopetus, näyttelyt ja yleisötapahtumat sekä koulu- ja päiväkotiyhteistyö. Annantalon tehtävänä on luoda suotuisa ilmapiiri ja edellytykset lapsille ja nuorille taiteen ja kulttuurin kokemiseen ja näkemiseen Helsingissä.


title: Annantalo

text: Annantalon rakennus sijaitsee Kampin kaupunginosassa, Annankadun ja Kansakoulukadun risteyksessä. Uusrenessanssi-tyylinen Annantalo rakennettiin vuonna 1886 Gustav Nyströmin suunnittelemana alun perin kansakouluksi. Nykyisessä käytössään lasten ja nuorten taidekeskuksena se on toiminut vuodesta 1987 lähtien.


title: Annantalo

text:
Annantalon kotisivut
Annantalo Facebookissa
Annantalo Twitterissä
Annantalo Harlem Shake


title: Matador (vuoden 2005 elokuva)

text: The Matador on vuonna 2005 julkaistu musta komediaelokuva. Elokuvan pääosia esittävät Pierce Brosnan, Greg Kinnear, Hope Davis, Philip Baker Hall, Dylan Baker, Adam Scott ja Portia Dawson. Elokuvan on ohjannut Richard Shepard. Elokuva tuotti maailmanlaajuisesti noin 17,3 miljoonaa dollaria.


title: Raine Munukka

text: Raine Mikko Munukka (s. 6. toukokuuta 1982 Ilmajoki) on suomalainen kiekonheittäjä. Hän on edustanut vuodesta 2008 Kuortaneen Kuntoa ja valmentaa itse itseään. Hänen ennätyksensä 62,40 m on vuodelta 2008. Munukka on voittanut junioreiden SM-kilpailuista kultaa ja hopeaa alle 22-vuotiaiden sarjasta. Munukka sijoittui pronssille alle 18-vuotiaiden MM-kilpailuissa 1999 tuloksella 56,52.


title: Saara Pekkarinen

text: Saara Eveliina Pekkarinen (s. 5. helmikuuta 1986 Lapinlahti) on suomalainen keskimatkojen juoksija. Hän edustaa Lapinlahden Vetoa ja hänen valmentajanaan on toiminut vuodesta 2009 lähtien Olli Pulkkanen. Kalevan kisoista Pekkarinen on voittanut pronssin 1 500 metrin juoksussa, hopean ja pronssin 5 000 metrin juoksussa. Lisäksi hän on saavuttanut SM-hopeaa 6 kilometrin maastojuoksussa ja pronssia sisäratojen SM-kilpailuissa 3 000 metrin juoksussa.


title: Hosa

text: Hosa on metsä-ja maastopalojen sammuttamiseen käytettävä perinteinen sammutusväline. Hosaa käytetään myös kulotettaessa tulen hallintaan. Hosia on kahdenlaisia: perinteinen niin sanottu "puskahosa" ja moderni palokyllästetystä tekstiilistä tai kumista valmistettu.


title: Hosa

text: Perinteinen puskahosa valmistetaan palopaikalla nuoresta alikasvoskuusesta. Se voidaan valmistaa myös männystä tai koivusta, mutta ne eivät ole yhtä kestäviä. Puu katkaistaan ja se karsitaan niin, että latvaan jää parinkymmenen senttimetrin karsimaton osa. Hosan pituus on noin kahdesta metristä ylöspäin sen mukaan kuinka pitkää hosaa sammuttaja jaksaa käsitellä.


title: Hosa

text: Modernin hosan sammutusosan muodostavat varren päähän kiinnitetyt suikaleet, jotka voivat koostua joko palokäsitellystä tekstiilistä tai kumista. Sammutusosa voi myös olla yhtenäinen, noin 20x30 cm:n kokoinen paksusta kumista leikattu "lätkä". Tällaiset hosat voidaan myös varustaa metallisilla koukuilla, jotka mahdollistavat palavan aineksen siirtämisen paikasta toiseen.


title: Hosa

text: Hosalla sammutettaessa lyödään maahan niin, että liekit jäävät hosan ja maan väliin ja tukahtuvat hapen puutteeseen. Tarkoitus on myös saada irronneet palavat kekäleet lyötyä takaisin jo palaneelle alueelle. Lyönnin jälkeen hosaa painetaan hetken aikaa maata vasten, jotta jäljelle jääneet kytevät kipinät saadaan tukahdutettua. Hosalla voidaan sammuttaa myös puiden oksille ja rungolle kiivennyttä tulta.


title: Roistovaltion raunioilla

text: Roistovaltion raunioilla: Filosofinen arvio Irakin sodasta on filosofi Mikko Yrjönsuuren vuonna 2003 julkaisema kirja Irakin sodan perusteista.


title: Broken Social Scene

text: Broken Social Scene on kanadalainen indie rock-yhtye. Yhtyeen perustivat Kevin Drew ja Brendan Canning vuonna 1999 Torontossa. Yhtyeessä on kuudesta yhdeksääntoista jäsentä. Suurin osa sen jäsenistä soittaa tällä hetkellä useissa muissa yhtyeissä Toronton alueella. Yhtyeen musiikki on kokeellista ja jotkut pitävät sitä kamaripoppina.


title: Peter Rogers (täsmennyssivu)

text: Peter Rogers voi tarkoittaa muun muassa seuraavia henkilöitä:


title: Matt Martin

text: Matthew "Matt" Martin (s. 8. toukokuuta 1989 Windsor, Ontario, Kanada) on kanadalainen jääkiekkoilija, joka pelaa laitahyökkääjänä NHL-joukkue New York Islandersissa.


title: Matt Martin

text: Hän opiskeli Catholic Central High Schoolissa, Windsorissa. Hän pelasi siellä lentopalloa ja koripalloa.


title: Matt Martin

text: Martinilla on hallussaan yhden kauden taklausennätys, kun hän taklasi Islandersin paidassa kaudella 2011–2012 374 kertaa.


title: Matt Martin

text: Martin varattiin viidennellä kierroksella, numerolla 148. Hänet varasi New York Islanders . Ennen ammattilaisuraansa hän pelasi kolmen kauden ajan juniorisarja OHL:n Sarnia Stingissä, vuodesta 2006 vuoteen 2009. Viimeisellä juniorikaudellaan hän toimi Stingin kapteenina.


title: Matt Martin

text: Martin allekirjoitti Islandersin kanssa kolmen vuoden tulokassopimuksen 4. syyskuuta 2009. Hän teki ensimmäisen maalinsa NHL:ssä 29. lokakuuta 2010 Montreal Canadiensiä vastaan.


title: Matt Martin

text:
15. syyskuuta 2012 Martin teki Islandersin kanssa neljän vuoden jatkosopimuksen.
1. heinäkuuta Martin teki Maple Leafsin kanssa neljän vuoden sopimuksen keskimäärin Martin tienaa kaudessa 2,5 miljoona dollaria.


Latvian alle 20-vuotiaiden jääkiekkomaajoukkue edustaa Latviaa, Jääkiekon nuorten maailmanmestaruuskilpailuissa. Joukkue ei ole voittanut yhtään arvokisamitalia. Latvia joutui itsenäistyttyään aloittamaan C-sarjasta ja nousi ensimmäisen kerran pääsarjaan 2006.


title: Ruutukaava (lehti)

text: Ruutukaava on Oulun sarjakuvaseura ry:n julkaisema verkkosarjakuvalehti. Lehti julkaisee kotimaista sarjakuvaa. Lehden numerot käsittelevät yleensä valittua teemaa. Sarjakuvien lisäksi Ruutukaavassa julkaistaa muun muassa artikkeleita sarjakuviin liittyvistä aiheista. Oulun sarjakuvaseura on tehnyt verkkosarjakuvalehdistä kaksi painettua koostealbumia.


title: Ruutukaava (lehti)

text: Ruutukaava on kolmas Oulun sarjakuvaseura ry:n julkaisema lehti. Aikaisemmin seura on julkaissut Kupla- ja Ruuvari -lehtiä.


title: A Different Kind of Truth

text: A Different Kind of Truth on yhdysvaltalaisen hard rock-yhtye Van Halenin kahdestoista studioalbumi.


title: A Different Kind of Truth

text: "A Different Kind of Truth" on yhtyeen ensimmäinen studioalbumi, jolla vuonna 2007 yhtyeeseen paluun tehnyt solisti David Lee Roth esiintyy. Edellisen kerran hän oli esiintynyt uutta materiaalia sisältäneellä Van Halen-albumilla "1984" vuonna 1984. Albumi on myös ensimmäinen Van Halenin studioalbumi, jolla basistina toimii Wolfgang Van Halen, joka on kitaristi Eddie Van Halenin poika. Albumin on tuottanut aiemmin muun muassa Bon Jovin, Take Thatin ja Fleetwood Macin kanssa työskennellyt John Shanks. Albumi julkaistiin maailmanlaajuiseen levitykseen 7. helmikuuta 2012, ja se saavutti Yhdysvaltain Billboardin albumilistalla toisen listasijan. Suomen albumilistalla albumi sijoittui korkeimmillaan kolmanneksi. Albumin kappaleista "Tattoo", "She's the Woman" ja "Stay Frosty" on myös julkaistu singlet. Kappaleista "Tattoo" ja "She's the Woman" on kuvattu myös musiikkivideot.


title: A Different Kind of Truth

text: "A Different Kind of Truth" sai ilmestyessään paljon positiivista palautetta. Arvostettu musiikkijulkaisu "Rolling Stone" antoi albumille kolme ja puoli tähteä viidestä, mutta esimerkiksi suomalaisen "Soundi"-lehden arviossa albumi sai vain kaksi tähteä. Albumi ylitti kultalevyrajan Kanadassa 27. huhtikuuta 2012 ylitettyään 40 000 myydyn äänitteen rajan.


title: Pivampisilliini

text: Pivampisilliini on antibiootti, joka on rakenteeltaan ampisilliinin pivoksiiliesteri. Se on aihiolääke, jonka käytöllä pyritään laajentamaan suun kautta otettavana ampisilliinin biosaatavuutta, koska sen rasvaliukoisuus on suurempi kuin ampisilliinin.


title: Pivampisilliini

text: Aihiolääkkeiden, jotka elimistössä hajotessaan vapauttavat pivaliinihappoa – kuten pivampisilliinin, pivmesillinaamin ja kefditoreenipivoksiilin – on pitkään tiedetty vähentävän karnitiinin pitoisuutta elimistössä. Tämä ei johdu lääkkeestä itsestään, vaan pivalaatista, joka suurimmalta osaltaan poistuu elimistöstä muodostaessaan karnitiinin kanssa konjugaatin. Näiden lääkkeiden lyhytaikainenkin käyttö voi aiheuttaa veren karnitiinipitoisuuden havaittavaa vähenemistä, jonka lääketieteellistä merkittävyyttä kuitenkin pidetään epätodennäköisenä. Pitkäkestoista käyttöä taas ei suositella lainkaan, koska siinä tilanne helposti muodostuu ongelmalliseksi.


title: Rhett Rakhshani

text: Rhett Thomas Rakhshani (s. 6. maaliskuuta 1988 Orange, Kalifornia, Yhdysvallat) on yhdysvaltalais-iranilainen jääkiekkohyökkääjä, joka pelaa Ruotsin SHL-liigan Frölunda HC:ssä. Hän on pelipaikaltaan oikea laitahyökkääjä. Rakhshani on pelannut urallaan myös seitsemän NHL-ottelua New York Islandersissa.


title: Rhett Rakhshani

text: Rakhshani aloitti omien sanojensa mukaan rullakiekkoilun 9-vuotiaana ja pian tämän jälkeen sen ohessa myös jääkiekkoilun. Hän lopetti rullakiekkoilun 16-vuotiaana keskittyäkseen jääkiekkoon. Rakhshanin kasvattajaseura on California Wave, jota hän edusti kevääseen 2004 saakka. WHL-joukkue Portland Winterhawks varasi Rakhshanin 49. pelaajana vuonna 2003, mutta hän ei kuitenkaan koskaan siirtynyt CHL:ään. Kaksi seuraavaa kautta hän pelasi Yhdysvaltain kehitysmaajoukkueessa esimerkiksi NAHL-liigaa. New York Islanders varasi Rakhshanin neljännellä kierroksella 100. pelaajana .


title: Rhett Rakhshani

text: Vuodet 2006–2010 Rakhshani kävi Denverin yliopistoa. Hän voitti WCHA:n mestaruuden vuonna 2008. Kauden 2008–2009 päätteeksi Rakhshani valittiin sarjan kolmanteen tähdistökentälliseen sekä akateemiseen tähdistökentälliseen. Viimeisellä yliopistokaudellaan 2009–2010 Rakhshani toimi joukkueensa kapteenina, voitti DU:n sisäisen pistepörssin tehoilla 21+29=50 ja valittiin WCHA:n ensimmäiseen tähdistökentälliseen sekä akateemiseen tähdistökentälliseen. Hän oli myös ehdolla vuoden yliopistopelaajalle myönnettävän Hobey Baker Awardin saajaksi, mutta palkinto meni kuitenkin Wisconsinin yliopiston Blake Geoffrionille. Maaliskuussa 2010 Rakhshani teki tulokassopimuksen New York Islandersin kanssa. Hän siirtyi samalla pelaamaan loppukevään ajaksi sen farmijoukkue Bridgeport Sound Tigersiin, AHL:ään.


title: Rhett Rakhshani

text: Kaudeksi 2010–2011 Rakhshani siirtyi New York Islandersin organisaatioon. Hän debytoi NHL:ssä 13. joulukuuta 2010 Nashville Predatorsia vastaan. Rakhshani sai ottelussa jääaikaa 11 minuuttia ja 44 sekuntia. Hän pelasi kauden aikana kaksi NHL-ottelua. Suurin osan Rakhshanin kaudesta kului farmijoukkue Sound Tigersissa, jonka sisäisen piste-, maali- ja syöttöpörssin hän voitti tehoilla 24+38=62. Rakhshani voitti myös AHL:n tulokkaiden pistepörssin, valittiin tulokkaiden tähdistökentälliseen ja hän pelasi kauden aikana myös ssa. Rakhshani pelasi kaudella 2011–2012 viisi NHL-ottelua. Hän pelasi taas suurimman osan kaudestaan kuitenkin Sound Tigersissa, jonka paras pistemies Rakhshani oli tehoilla 20+29=49.


title: Rhett Rakhshani

text: Kesäkuussa 2012 Rakhshani teki vuoden mittaisen sopimuksen Ruotsin Elitserienissä pelanneen HV71:n kanssa. Hän voitti harjoituskaudella pelatussa European Trophyssa joukkueen sisäisen piste- ja syöttöpörssin tehoilla 4+6=10. Runkosarjassa Rakhshani oli HV71:n toiseksi paras pistemies Jason Krogin jälkeen tehoilla 14+25=39. Kaudeksi 2013–2014 hän siirtyi kaksivuotisella sopimuksella Växjö Lakers HC:hen, jonka paras syöttäjä ja toiseksi paras pistemies hän oli Dennis Rasmussenin jälkeen tehoilla 13+25=38. Kaudella 2014–2015 Rakhshani oli kahdeksalla osumallaan koko SHL:n kevään 2015 pudotuspelien paras maalintekijä. Hän voitti kauden päätteeksi Ruotsin-mestaruuden.


title: Rhett Rakhshani

text: Kaudeksi 2015–2016 Rakhshani siirtyi vuoden mittaisella sopimuksella Linköpings HC:hen. Hän oli 14 osumallaan joukkueen kolmanneksi paras maalintekijä Garrett Roen kanssa. Kaudeksi 2016–2017 Rakhshani siirtyi jatkamaan SHL-uraansa kaksivuotisella sopimuksella Malmö Redhawksin riveihin. Kaudella 2017–2018, 26. elokuuta 2017 Mestarien liigan ottelussa vieraissa norjalaistä Stavanger Oilersia vastaan hän teki joukkueelleen CHL:n historian nopeimman maalin, kun ottelua oli pelattuna vain viisi sekuntia. Rakhshani oli Redhawksin paras pistemies ja syöttäjä sekä SHL:n runkosarjassa tehoilla 9+22=31 että pudotuspeleissä tehoilla 2+4=6. CHL:ssä hän oli kolmella osumallaan joukkueen paras maalintekijä kolmen muun pelaajan kanssa.


title: Rhett Rakhshani

text: Rakhshani siirtyi kaudeksi 2018–2019 kaksivuotisella sopimuksella Frölunda HC:hen.


title: Rhett Rakhshani

text: Rakhshani oli voittamassa vuonna 2006 alle 18-vuotiaiden maailmanmestaruutta. Hän pelasi myös alle 20-vuotiaiden maailmanmestaruuskilpailuissa vuonna 2008.


title: Rhett Rakhshani

text: Elite Prospects -sivuston Erik K. Pirin mukaan Rakhshanin suurimmat vahvuutensa ovat hyökkäyspään pelaamisessa, ja hänellä on hyvät kädet sekä maalintekovaistot. Piri mainitsee Rakhshanin myös nopeaksi luistelijaksi ja pelinlukijaksi. Pieni koko kuitenkin rajoittaa hänen kamppailupelaamistaan, ja Rakhshanilla on parannettavaa myös puolustamisessa.


title: Rhett Rakhshani

text: Rakhshanin isä on iranilais-saksalainen ja hänen äitinsä on meksikolainen.


title: Rhett Rakhshani

text: Rakhshanilla on vaimo Sharlene ja tytär Stella. Sharlene on NHL-joukkue Boston Bruinsin organisaatiossa pelaavan puolustaja Paul Postman sisko. Heidän kolmas sisarensa Alissa on naimisissa Rakhshanin kanssa aiemmin Växjö Lakersissa ja Malmö Redhawksissa sekä omalla urallaan 75 NHL-ottelua pelanneen Noah Welchin kanssa.


title: Asia Racing Team

text: Asia Racing Team on macaolais-kiinalainen pikkuformulatalli. Talli perustettiin vuonna 2003, jolloin talli kilpaili Aasian Formula Renault Challenge -sarjassa. Seuraavana vuonna talli sijoittui toiseksi Aasian Formula Renault -sarjassa.Vuonna 2005 tallin kuljettaja Hiroyuki Matsumura voitti Macaon Grand Prix -kilpailun. Seuraavana vuonna talli voitti Aasian Formula Renault -sarjan mestaruuden. Vuonna 2007 talli sijoittui jälleen sarjan toiseksi. Vuonna 2008 talli sijoittui toiseksi Formula Asia sarjassa ja voitti Asian Drivers Trophyn. Talli debytoi myös Formula BMW Pacific -sarjassa samana vuonna. Vuonna 2009 talli kilpaili Aasian Porsche Carrera Cup -sarjassa voittaen kaksi kilpailua. Seuraavana vuonna talli voitti jälleen Aasian Formula Renault -sarjan mestaruuden. Talli kilpaili myös Aasian Formula BMW-sarjassa samana vuonna. Vuonna 2011 talli kilpaili GT Asia Championship -sarjassa ja Formula Pilota China -sarjassa. Talli järjestää myös ajokoulutusta nuorille kuljettajille.


title: Savoy-teatteri

text: Savoy-teatteri on kotimaisten ja ulkomaisten esiintyjien vierailuteatteri Helsingin Kaartinkaupungissa. Teatteri toimii Savoy-ravintolan yhteydessä. Erityisen tunnettu se on maailmanmusiikin konserttipaikkana. Savoy-teatteri on yksi Helsingin kulttuurikeskuksen toimipaikoista.


title: Savoy-teatteri

text: Savoy-teatterissa vierailee vuosittain noin 200 erilaista esiintyjäryhmää eri puolilta maailmaa. Savoy-teatterin ohjelmisto koostuu omatuotantoisista tapahtumista, yhteistyössä muiden tapahtumajärjestäjien kanssa tuotetuista tapahtumista sekä ohjelmatoimistojen, festivaalien ja yksityisten tapahtumajärjestäjien tapahtumista. Savoy-teatteri sijaitsee Kasarmikadulla Kaartinkaupungissa, aivan Esplanadin puiston kupeessa. Savoy-teatterista hoidetaan myös Espan lavan varaus- ja esitystoimintaa.


title: Olympiavala

text: Olympiavala on olympialaisten avajaisissa lausuttava juhlallinen ja rituaalinen lupaus, jonka yksi urheilija lausuu kaikkien urheilijoiden ja yksi tuomari kaikkien tuomarien puolesta. Olympiavalat lausuu järjestäjämaan edustaja omalla kielellään.


title: Olympiavala

text: "Kaikkien kilpailijoiden nimissä lupaan, että osallistumme näihin olympiakisoihin niiden sääntöjä kunnioittaen ja noudattaen, sitoudumme urheilemaan ilman dopingia ja huumeita, oikeassa urheiluhengessä, urheilun ja omien joukkueidemme kunniaksi."


title: Olympiavala

text: "Kaikkien tuomarien ja toimitsijoiden nimissä lupaan, että tuomitsemme nämä olympiakisat täysin puolueettomasti, kunnioittaen ja totellen niiden sääntöjä, oikeassa urheiluhengessä."


title: Olympiavala

text: Olympiavala juontaa juurensa antiikin olympialaisiin. Antiikin olympialaiset juhlat alkoivat aamuisella valaseremonialla Zeuksen patsaan juurella Olympiassa. Urheilijat vannoivat noudattavansa kilpailujen sääntöjä ja harjoitelleensa sääntöjen mukaisesti kymmenen edeltävän kuukauden aikana. Tuomarit vannoivat oikeudenmukaisuuttaan, tasapuolisuuttaan ja lahjomattomuuttaan.


title: Olympiavala

text: Ensimmäisen olympiavalan nykyaikaisissa olympialaisissa lausui belgialainen Victor Boin vuoden 1920 Antwerpenin kesäolympialaisissa. Vuoden 1952 Helsingin olympialaisten olympiavalan lausui voimistelija Heikki Savolainen. Tuomarit alkoivat lausua olympiavalaansa vuodesta 1972 Sapporon talviolympialaisista alkaen, jolloin tuomareiden valan lausui Fumio Asaki.


title: Uralin teknillinen valtionyliopisto

text: Uralin teknillinen valtionyliopisto () on Jekaterinburgin kaupungissa Sverdlovskin alueella Venäjällä sijaitseva entinen yliopisto. Se on perustettu vuonna 1920.


title: Uralin teknillinen valtionyliopisto

text: Vuonna 2009 Uralin teknillinen valtionyliopistosta ja Uralin valtionyliopistosta muodostettiin presidentti Dmitri Medvedevin asetuksella uusi Uralin federaatioyliopisto. Fedraatioyliopistossa on 20 opiskelulinjaa, muun muassa metallurgia, kemiantekniikka, sotatiede, humanistiset tieteet ja sähkötekniikka.


title: Uralin teknillinen valtionyliopisto

text: Uralin teknillinen valtionyliopiston päärakennus edustaa stalinistista arkkitehtuuria. Siitä tehtiin myös uuden federaatioyliopiston päärakennus.


title: Beto Vazquez Infinity

text: Beto Vazquez Infinity on vuonna 2000 perustettu argentiinalainen metal -yhtye.


title: Aki Tuominen

text: Aki Tuominen (s. 26. elokuuta 1977 Helsinki) on suomalainen jääkiekkopuolustaja, joka edustaa II divisioonassa pelaavaa Beweä. Kaudella 2011–2012 hän edusti Suomi-sarjassa pelannutta HC Keski-Uusimaata, jonka kapteenina hän toimi kaksi edelliskautta. Tuominen on aiemmin pelannut SM-liigassa yhteensä 200 runkosarjaottelua tehopistein 14+18=32 ja keräten 126 jäähyminuuttia. Pudotuspeleissä hän pelasi 13 ottelua tehden kaksi syöttöpistettä ja keräten yhden kahden minuutin jäähyn. Tuominen on aiemmin pelannut myös Saksassa, Ruotsissa, Norjassa ja Italiassa.


title: Aki Tuominen

text: Tuominen on Helsingin IFK:n kasvatti. Hän pelasi joukkuessa lähes koko junioriuransa ajan, mutta noin puolet A-juniorikaudestaan 1995–1996 Tuominen pelasi myös Karhu-Kissoissa. Tultuaan yli-ikäiseksi HIFK:n A-nuorissa hän siirtyi kaudeksi 1998–1999 I-divisioonajoukkue Hyvinkään Ahmoihin, jossa tulokaskausi toi 44 runkosarjaottelussa tehot 4+10=14. Kaudeksi 1999–2000 Tuominen palasi HIFK:hon ja siirtyi se SM-liigajoukkueeseen. Hänen SM-liigan tulokaskautensa toi 44 runkosarjaottelussa tehot 2+1=3 sekä yhdeksässä playoff-ottelussa kaksi syöttöpistettä. Ahmat tulivat Tuomiselle kuitenkin tutuksi vielä kahdella ensimmäisellä SM-liigakaudella muutaman ottelun lainoista. Kaudella 2000–2001 hän pelasi Mestistä myös Forssan Palloseurassa.


title: Aki Tuominen

text: Kaudeksi 2002–2003 Tuominen siirtyi Saimaan Palloon, jossa hän teki SM-liigan yhden kauden piste-ennätyksensä tehoilla 5+6=11. Vuodet 2003–2005 Tuominen pelasi Saksan toiseksi korkeimmalla sarjatasolla 2. Bundesligan Landshut Cannibalsissa. Hänelle joukkuetta suosittelivat Landshutin silloinen valmentaja Esko Nokelainen sekä joukkueessa omalla pelaajaurallaan pelannut Matti Hagman. Kauden 2005–2006 Tuominen aloitti Ruotsin toiseksi korkeimmalla sarjatasolla HockeyAllsvenskanin IK Oskarshamnissa, mutta hän siirtyi kesken kauden helmikuussa 2006 loppukaudeksi Mestis-joukkue Vaasan Sportiin paikkaamaan loukkaantumisia. Tuominen voitti kauden päätteeksi Mestis-hopeaa.


title: Aki Tuominen

text: Tuominen palasi 2. Bundesligaan kaudeksi 2006–2007 siirtyessään ESC Moskitos Essenin riveihin. Kauden 2007–2008 hän pelasi Norjan GET-liigassa Furuset Ishockeyn riveissä. Tuominen oli tehoilla 8+15=23 joukkueen tehokkain puolustaja sekä kolmanneksi paras pistemies maanmiestensä Teemu Kuusiston ja Pete Suonpään jälkeen. Hän sijoittui GET-liigan puolustajien pistepörssissä seitsemänneksi kolmen muun pelaajan kanssa. Alkukauden 2008–2009 Tuominen pelasi Mestistä Kiekko-Vantaassa, josta hän siirtyi lokakuussa 2008 Ruotsin I-divisioonaa pelanneeseen Örebro HK:hon. Hän oli keväällä 2009 nostamassa joukkuetta HockeyAllsvenskaniin.


title: Aki Tuominen

text: Myös kauden 2009–2010 Tuominen aloitti Kiekko-Vantaassa, jonka kanssa hän teki vuoden mittaisen sopimuksen elokuussa 2009. Joulukuussa Tuominen jätti kuitenkin joukkueen ja siirtyi loppukaudeksi Italian Serie A:ssa pelaavaan SG Pontebbaan.


title: Aki Tuominen

text: Vuodet 2010–2012 Tuominen pelasi Suomi-sarjaa HC Keski-Uusimaan riveissä voittaen molempina kausina hopeaa toimiessaan joukkueen kapteenina. Hän voitti molempina kausina myös Suomi-sarjan puolustajien pistepörssin. Kaudella 2010–2011 Tuominen oli myös HCK:n paras pistemies. Kaudella 2011–2012 hän voitti myös Suomi-sarjan puolustajien maali- ja syöttöpörssin. Tuominen oli kauden päätteeksi nostamassa HCK:ta Mestikseen kaudeksi 2012–2013. Hän teki joukkueen kanssa 1+1-vuotisen jatkosopimuksen huhtikuussa 2012, mutta purki sen kuitenkin jo elokuussa vedoten siviilielämän ja jääkiekon yhteensovittamisen vaikeuteen.


title: Aki Tuominen

text: Tuominen on pelannut myös rullakiekon SM-liigaa vantaalaisten MahtiAnkkojen riveissä, joissa hän voitti Suomenmestaruuden vuonna 2004. Tuominen on pelannut rullakiekkoa myös MM-tasolla voittaen maailmanmestaruuden vuonna 2003 ja hopeaa vuonna 2007.


title: Brestin linnoitus

text: Brestin linnoitus (, ) on Valko-Venäjän Brestin kaupungin länsiosissa, aivan Puolan rajan tuntumassa sijaitseva, alun perin 1800-luvulta peräisin oleva suuri puolustusrakennelma. Brestin linnoitus sai sitkeästä vastarinnastaan vuoden 1941 kesäkuun taistelussa Saksaa vastaan Neuvostoliiton aikana vuonna 1965 arvonimen "sankarilinnoitus", mikä on paljolti sama kunnianosoitus ja arvo, minkä kukin 12 sankarikaupunkia sai. Linnoitus siihen kuuluvine museoineen, kirkkoineen, muistomerkkeineen ja laajoine puistoalueineen on nykyään Brestin kaupungin päänähtävyys. Se on myös Valko-Venäjän kaikkein suosituimpia turistinähtävyyksiä.


title: Brestin linnoitus

text: Vanhemman linnoitusvaiheen taustana oli Venäjän keisarikuntan sotavoimien linnoitusinsinöörien suunnitelmat vuodelta 1830. Keisari Nikolai I antoi hankkeelle rakentamisluvan; tarkoituksena oli rakentaa koko Venäjän suurin linnoitus valtakunnan silloiselle länsirajalle Läntisen Bugin ja sen sivuhaaran Muhavetsin risteykseen Brestin kaupungin alueelle. Suunnitelmien mukaan rakennettu päälinnoitus valmistui huhtikuussa 1842. Rakentaminen jatkui myöhemmin, ja vasta ensimmäisen maailmansodan aikoihin kuusi kilometriä pitkä puolustusvarustus saatiin valmiiksi.


title: Brestin linnoitus

text: Alkuperäinen Brestin linnoitus kattoi noin 2×1,8 kilometriä laajan bastionimaisesti järjestetyn ja kanavilla suojatun alueen. Nykyään yleisölle tarkoitettu ja laajemmin kunnostettu Brestin linnoituksen osa sisältää vuoden 1912 linnoituksen keskeisen ja pohjoisen osan.


title: Brestin linnoitus

text: Muhavets-joen eteläpuolella sijaitsevilla linnoitusalueen rakennelmat ja puistoalue sekä siihen liittyvät kanavat ovat nykyään osaksi kunnostamatta. Alueelta on löydetty kaivauksissa muun muassa jälkiä vanhasta itäslaavilaisesta kylästä, ja sinne on perustettu arkeologinen museo. Tällä alueella sijaitsee myös naisluostari.


title: Brestin linnoitus

text: Läntisen Bugin länsipuolinen vanha linnoitusalue on samoin kunnostamatta; se kuuluu ainakin osaksi Valko-Venäjän ja Puolan väliseen raja-alueeseen, mistä syystä pääsyä tähän osaan on rajoitettu yleisöltä.


title: Brestin linnoitus

text: Kävijämäärällä mitattuna Brestin linnoitus oli yli 300 000 rekisteröidyllä kävijällään vuonna 2011 Valko-Venäjän suosituin turistinähtävyys.


title: Freesiat

text: Freesiat ("Freesia") on 15–16-lajinen yksisirkkaisten kasvien suku, joka kuuluu kurjenmiekkakasvien heimoon. Suvun lajit ovat monivuotisia ruohovartisia kasveja, jotka talvehtivat tyvimukulana. Ne kasvavat kotoperäisinä keskisessä ja eteläisessä Afrikassa.


title: Freesiat

text: Suku on nimetty saksalaisen lääkärin Friedrich Heinrich Theodor Freesen mukaan. Pitkään lajeja oli vain yksi. Sillä oli kolme nimeä: "Freesia corymbosa", "Freesia refracta" sekä "Freesia odorata". Myöhemmin freesioiden sukuun on luokiteltu enemmänkin lajeja, kuten "Freesia laxa", joka aiemmin luettiin kuuluvaksi joko sukuun "Anomatheca" tai sukuun "Lapeirousia".


title: Freesiat

text: Freesioita viljellään voimakastuoksuisten kukkiensa vuoksi. Ne viihtyvät parhaiten välimerenilmastossa. Talven alkaessa ne kasvattavat kimpuittain lehtiä ja kukkia, jotka kehittyvät ryppäinä pitkin melko hentoa vartta, odottaen kevään alkua puhjetakseen. Niiden vahva tuoksu muistuttaa hieman jasmiinia. Freesioiden kukkia käytetään hajuvesituotannossa ydintuoksuna, kuten esimerkiksi Cacharelin tuoksussa "Noa" (1998).


title: Risto Airaksinen

text: Risto Airaksinen on suomalainen raviohjastaja ja -valmentaja. Nykyään hänet tunnetaan erityisesti Ruotsissa syntyneiden hevosten maahantuojana ja kilpailuttajana.


title: Risto Airaksinen

text: Airaksinen pitää 12 hevosen valmennustallia kotikunnassaan Hämeenkoskella. 1970- ja 1980-luvuilla Airaksinen vaikutti pitkään Ruotsissa, työskennellen aluksi Olle Goopin tallilla Rättvikissä. Myöhemmin hänellä oli oma talli Axevallan raviradalla sekä Kungsbackassa Göteborgin lähistöllä.


title: Risto Airaksinen

text: Airaksinen kuuluu Suomen ravivalmentajat ry:n hallitukseen. Hän on toiminut yhdistyksen puheenjohtajana 1990-luvulla. Airaksinen muistetaan myös vuoden 1995 jääkiekon MM-kultajoukkueen lahjana saaman Golden Karjalan valmentajana.


title: Aleksanteri I (Bulgaria)

text: Alexander von Battenberg (5. huhtikuuta 1857 Verona, Italia – 17. marraskuuta 1893 Graz, Itävalta-Unkari) oli modernin Bulgarian ensimmäinen ruhtinas (Aleksanteri I) vuosina 1879–1886.


title: Aleksanteri I (Bulgaria)

text: Alexander von Battenberg oli syntyjään saksalainen, Hessenin prinssi Alexanderin poika, joka isänsä morganaattisen avioliiton vuoksi peri Battenbergin ruhtinaan arvon. Hän oli myös Venäjän tsaari Aleksanteri II:n sukulaispoika ja suosikki, ja palveli Venäjän armeijassa Turkkia vastaan käydyssä sodassa vuosina 1877–1878. Yksi sodan seurauksia oli Bulgarian itsenäistyminen.


title: Aleksanteri I (Bulgaria)

text: Berliinin kongressissa tehdyn päätöksen mukaisesti Alexanderista tehtiin Bulgarian hallitsija. Tărnovossa kokoontunut perustuslakia säätävä kansalliskokous valitsi hänet ruhtinaaksi 29. huhtikuuta 1879. Hänen valtakauttaan leimasi Venäjän jatkuva vaikutus Bulgarian sisäisiin asioihin. Turnovon kokous oli hyväksynyt myös huomattavan liberaalin perustuslain, jota ruhtinas Aleksanteri ei hyväksynyt. Hän hajotti kansalliskokouksen 1880 ja peruutti seuraavana vuonna perustuslain hankkien itselleen rajoittamattoman vallan sekä syrjäytti venäläisten tuella liberaalin ministerineuvoston johtajan Dragan Tsankovin. Tsaari Aleksanteri II:n murhan (1881) jälkeen Venäjän politiikka muuttui konservatiivisempaan suuntaan, mikä vaikutti myös Bulgariaan. Uusi perustuslakia säätävä kokous teki Turnovon perustuslakiin ruhtinaan toiveiden mukaisia muutoksia, joilla parlamentin valtaa rajoitettiin. Aleksanterin suhteet Venäjään olivat kuitenkin heikenneet tsaarin vaihduttua, joten lisätäkseen tukeaan hän hyväksyi vuonna 1883 perustuslain palauttamisen ennalleen sekä liberaalien ja konservatiivien välisen yhteistyön käynnistämisen.


title: Aleksanteri I (Bulgaria)

text: Venäjän ja Bulgarian suhteet heikkenivät nopeasti. Bulgarian liitettyä Itä-Rumelian itseensä syyskuussa 1885 Venäjä vaati Aleksanterin eroa ja veti upseerinsa pois Bulgarian armeijasta. Kaksi kuukautta myöhemmin Serbia julisti sodan Bulgarialle. Aleksanteri johti itse Bulgarian joukkoja ja serbialaiset lyötiin nopeasti. Itävallan painostuksesta Bulgarian oli kuitenkin hyväksyttävä "status quon" säilyttänyt rauhansopimus. Venäjä kieltäytyi edelleen tunnustamasta Itä-Rumelian kuulumista Bulgarialle niin kauan kuin ruhtinas Aleksanteri oli vallassa. Lopulta Venäjän tukemat bulgarialaisupseerit tekivät vallankaappauksen ja pakottivat hänet eroamaan 21. elokuuta 1886. Poistuttuaan jo kerran pakotettuna maasta hän palasi vielä vaatimaan asemaansa takaisin, mutta jäätyään vaille Venäjän tukea luopui lopullisesti kruunusta 7. syyskuuta 1886.


title: Aleksanteri I (Bulgaria)

text: Battenberg palveli myöhemmin kenraalina Itävallan armeijassa ja sai Hartenaun kreivin arvon.


title: Root beer

text: Root beer, josta on käytetty suomenkielistä nimitystä ”juuriolut”, on perinteinen yhdysvaltalainen virvoitusjuoma, joka on pääasiassa lasten suosiossa. Nykymuodossaan sitä valmistettiin ensi kertaa Philadelphiassa vuonna 1866. Siinä on yleensä keinotekoinen sassafrasin juuren maku, ja siinä on käytetty lisäksi muun muassa sarsaparillaa. Juoma on yleisimmin kofeiiniton. Siitä kuitenkin on olemassa myös kofeiinipitoisia versioita, ja lisäksi alkoholipitoista juuriolutta on valmistettu.


title: Root beer

text: Tunnettuihin juuriolutmerkkeihin kuuluu A&W Root Beer. Suomessa juuriolutta valmistaa ainakin Nokian Panimo.


title: Root beer

text: ”Root beer” suomennetaan joskus virheellisesti inkivääriolueksi, joka on kuitenkin aivan eri juoma.


title: S/S Toimi

text: S/S Toimi oli höyrylaiva, joka kulki reittiliikenteessä Suomenlahdella ja Pohjanlahdella vuodesta 1935 vuoteen 1959.


title: Nationalliga A (amerikkalainen jalkapallo)

text: Nationalliga A on amerikkalaisen jalkapallon korkein sarjataso Sveitsissä. Sarjaan osallistuu kuusi joukkuetta, jotka kilpailevat Sveitsin mestaruudesta Swissbowlista. Sarjaa ylläpitää SAFV.


title: Krasnaja Gora

text: Krasnaja Gora () on kaupunkityyppinen taajama ja piirin hallintokeskus Brjanskin alueen länsilaidalla Venäjällä. Se sijaitsee linnuntietä 187 kilometriä Brjanskista länteen. Länteen Valko-Venäjän Homelin alueen rajalle on vain 16 kilometriä; piirin pohjoisraja on yhteinen Valko-Venäjän Mahiljoun alueen kanssa. Kaupungin asukasluku oli vuoden 2010 väestönlaskennassa 5 900 ja koko maaseutuvaltaisen Krasnaja Goran piirin 13 202.


title: Krasnaja Gora

text: Taajama ja koko piiri on syrjässä sekä valtateistä että rautateistä.


title: Krasnaja Gora

text: Oikeastaan koko Krasnaja Goran piiri saastui vuoden 1986 Tšernobylin ydinvoimalan onnettomuudessa vapautuneiden radioaktiivisten hiukkasten vaikutuksesta vähintään kohtalaisesti. Maankäyttöä, maataloutta ja metsänantimien käyttöä valvotaan ja on osin rajoitettu. Osa piiristä lukeutuu jopa vakavimmin saastuneesiin suljetun vyöhykkeen alueisiin. Tästä syystä suuri osa alueen asukkaista evakuoitiin tai muutti muuten pois piiristä.


title: Gordejevka

text: Gordejevka () on Gordejevkan piirin hallintokeskuksena toimiva kylä Brjanskin alueen länsiosissa Venäjällä. Se sijaitsee linnuntietä 163 kilometriä Brjanskista länteen. Pohjoisessa rajanaapurina on Valko-Venäjän Mahiljoun alue, jonka rajalle on vain 14 kilometriä. Kuntakeskuksen asukasluku oli vuoden 2010 väestönlaskennassa 3 077 ja koko maaseutuvaltaisen Gordejevkan piirin 12 218. Piirin ainoat kaupunkilaiset asuvat pienessä Mirnyin kaupunkimaisessa taajamassa (Мирный, 1 452 as.).


title: Gordejevka

text: Kylä ja koko piiri on syrjässä sekä valtateistä että rautateistä.


title: Gordejevka

text: Gordejevkan piiri ja etenkin sen länsiosa saastui vuoden 1986 Tšernobylin ydinvoimalan onnettomuudessa vapautuneiden radioaktiivisten hiukkasten vaikutuksesta. Maankäyttöä, maataloutta ja metsänantimien käyttöä valvotaan ja on osin rajoitettu. Merkittävä osa alueen asukkaista on muuttanut tai muuten siirtynyt pois piiristä onnettomuuden jälkeisinä vuosikymmeninä.


title: Brad De Veluwe

text: Brad De Veluwe (s. 21. huhtikuuta 2008) on suomalainen lämminverinen ravihevonen.


title: Brad De Veluwe

text: Hevosen omistaja ja kasvattaja on Oy Lars Ingman Ab Sipoosta. Sitä on valmentanut ja ohjastanut helsinkiläinen Tuomas Korvenoja. Oria on pidetty yhtenä kaikkien aikojen lahjakkaimmista suomalaisista ravihevosista. Nimensä hevonen on saanut näyttelijä Brad Pittin sekä hevosen omistavan Ingmanin perheen Hollannissa sijaitsevan maatilan mukaan.


title: Brad De Veluwe

text: Uransa kaksivuotiaana aloittanut Brad De Veluwe nousi eurooppalaiselle huipulle kolmivuotiskaudellaan vuonna 2011. Se voitti suuria ikäluokkakilpailuja Suomen lisäksi Ruotsissa, Norjassa sekä Italiassa. Ori saavutti ykkössijat muun muassa Suomen tärkeimmässä kolmivuotiaiden ikäluokkakilpailussa Kriteriumissa sekä Ruotsissa ravatussa E3-finaalissa.


title: Brad De Veluwe

text: Arvokkaimman voittonsa Brad De Veluwe juoksi marraskuussa Milanossa, jolloin se voitti Euroopan suurimman kolmivuotiskilpailun Gran Premio Orsi Mangellin. Voittoaika 11,6aly oli uusi ikäluokan Suomen ennätys. Hevonen teki kauden aikana myös kolme muuta Suomen ennätystä eri matkoilla.


title: Brad De Veluwe

text: Suurkilpailuvoitot herättivät suurta kiinnostusta suomalaisessa mediassa. Valmentaja Tuomas Korvenoja sekä omistajan edustaja Anders Ingman vierailivat Milanon kilpailun jälkeen muun muassa MTV3:n Huomenta Suomi -ohjelmassa. TV2:n Sisu-urheiluohjelma puolestaan seurasi Brad De Veluwen ja Korvenojan valmistautumista Kriteriumiin. Suomen Hippoksen järjestämässä yleisöäänestyksessä Brad De Veluwe valittiin vuoden hevoseksi 2011.


title: Brad De Veluwe

text: Talvehdittuaan Ruotsissa Brad De Veluwe aloitti nelivuotiskautensa voitokkaasti huhtikuussa 2012. Heinäkuun alussa ori voitti Halmstadissa Sprintermästaren-kilpailun uudella nelivuotiaiden tuhannen metrin ratojen maailmanennätysajalla 09,7a. Syyskuussa Brad De Veluwe saavutti toisen suuren ikäluokkakilpailun Derbyn ykkössijan Vermossa. Myöhemmin syyskuussa se voitti Gelsenkirchenissä UET Grand Prix -kilpailun toisena suomalaissyntyisenä hevosena Jexpress Dahlian jälkeen.


title: Brad De Veluwe

text: Brad De Veluwe aloitti viisivuotiskautensa maaliskuun lopussa 2013 voittamalla Vermossa järjestetyn perinteisen Helsinki-ajon. Sen ohjastajana toimi poikkeuksellisesti Mika Forss, koska Tuomas Korvenoja oli loukannut kätensä laskettelurinteessä tapahtuneessa onnettomuudessa. Kausi jatkui Seinäjoen Prix d’Etain Royalin sekä Vermon Finlandia-ajon kakkossijoilla.


title: Brad De Veluwe

text: Finlandia-ajon myötä hevonen sai kutsun Elitloppetiin. Sen karsintalähdössä juostu kolmas sija takasi paikan samana päivänä juostuun finaaliin, jossa Brad de Veluwe oli neljäs. Loppukauden aikana se juoksi Suur-Hollola-ajossa ja Ruotsissa Hugo Åbergs Memorialissa ja Jubileumspokalenissa. Kausi päättyi Vincennesin radalla juostuun 5-vuotiaiden Euroopan mestaruuteen, jonka finaalissa ori sijoittui toiseksi.


title: Brad De Veluwe

text: Brad De Veluwe ei kilpaillut kesällä 2014 jalkavamman vuoksi. Syksyllä 2014 se muutti Ruotsiin Reijo Liljendahlin valmennukseen. Vamma uusiutui keväällä 2015.


title: San Siro (ravirata)

text: Ippodromo del Trotto di San Siro on ravirata Milanon kaupungissa Italiassa. Se sijaitsee San Siron kaupunginosassa noin viisi kilometriä kaupungin keskustan länsipuolella. Samalla alueella raviradan kanssa sijaitsee myös laukkarata ("Ippodromo del Galoppo di San Siro"). Aivan raviradan vieressä on Giuseppe Meazza -jalkapallostadion, jota kutsutaan myös nimellä San Siro. Lähistöllä on myös useita muita urheilu- ja liikuntapaikkoja ja puistoalueita.


title: San Siro (ravirata)

text: Ensimmäinen kilparata San Siroon valmistui vuonna 1888. 1900-luvun alussa alueelle rakennettiin harjoitusratoja ja talleja. Nykyinen laukkarata valmistui arkkitehti Paolo Vietti Violin suunnittelemana vuonna 1920 ja ravirata vuonna 1925. Ravirata rakennettiin samaan aikaan viereisen jalkapallostadionin kanssa, molempien alkuperäinen omistaja oli AC Milanin jalkapallojoukkueen presidentti Piero Pirelli. Suuri peruskorjaus suoritettiin vuonna 1975.


title: San Siro (ravirata)

text: Raviradan alue on kooltaan noin 15 hehtaaria ja yleisöä sinne mahtuu 6 000 henkeä. Radalla on kaksi erillistä katsomorakennusta, joissa molemmissa on ravintolakatsomo sekä yhteensä kuusi kahvilaa ja baaria.


title: San Siro (ravirata)

text: San Siron ravirata on Rooman Tor di Vallen ja Napolin Agnanon lisäksi yksi Italian kolmesta suurimmasta raviradasta. Huomattavin suurkilpailu on vuosittain syksyllä järjestettävä 3-vuotiaille lämminverisille tarkoitettu Gran Premio Orsi Mangelli.


title: San Siro

text: San Siro voi viitata seuraaviin paikkoihin tai asioihin:


title: Pekka Saarinen

text: Pekka Saarinen (s. 27. heinäkuuta 1983) on suomalainen moottoriurheilija ja PS Racing tallin tallipäällikkö. Saarinen aloitti uransa karting-sarjoissa voittaen Nordic ICA Junior championship-sarjan mestaruuden vuonna 1997. Samana vuonna hän oli toinen Formula A-sarjassa. Vuonna hän sijoittui toiseksi ICA Viking Trophy-luokassa. Vuosina 2003-04 Saarinen kilpaili Saksan Formula Renault ja Eurocup Formula Renault-sarjoissa. Vuonna 2005 Saarinen voitti Saksan Formula Renault-sarjan mestaruuden. Seuraavana vuonna Saarinen voitti Aasian Formula Renault Challenge-sarjan mestaruuden ja sijoittui kolmanneksi Kiinan Formula Renault Challenge-sarjassa. Vuonna 2007 Saarinen perusti oman PS Racing-tallin voittaen sen kuljettajana Aasian ja Kiinan Formula Renault Challenge-sarjojen mestaruudet. Vuosina 2008 ja 2011 hänen tallinsa voitti Aasian Formula Renault-sarjan mestaruuden. Vuonna 2010 Saarinen kilpaili HRF Roadsport V8 sarjassa seitsemän kilpailua voittaen yhden kilpailun ja sarjan mestaruuden. Seuraavana vuonna Saarinen ajoi vain kaksi kilpailua samassa sarjassa. Vuonna 2012 Saarinen ajoi kaksi kilpailua Aasian Porsche Carrera Cup sarjassa.


title: Laki tähkylöistä

text: Laki tähkylöistä tai Laki kolmesta tähkylästä () oli kolhoosien omaisuutta suojelevan Neuvostoliiton lain kutsumanimi. Kutsumanimensä laki sai, koska sen perusteella voitiin syyttää ei vain tavallisia varkaita, vaan myös jokaista, joka korjasi pellolta elonkorjuun jälkeen niinkin vähän kuin kourallisen viljaa tai ”tähkylöitä” sen jälkeen kun sato oli virallisesti kerätty ja laskettu.


title: Laki tähkylöistä

text: Laki perustui Neuvostoliiton Keskuskomitean ja ministerineuvoston elokuun 7. päivänä vuonna 1932 päivättyyn asetukseen ”Valtion yritysten, kolhoosien ja sovhoosien omaisuuden suojelemisesta ja julkisen (sosialistisen) omaisuuden vahvistamisesta”.


title: Laki tähkylöistä

text: Lakia kutsuttiin myös ”Seitsemäs kahdeksatta laiksi” (Закон 'семь восьмых') sen päiväyksen takia (7/8/1932).Pääasiallinen rangaistus lain rikkomisesta oli kuolemanrangaistus ampumalla. Lieventävien asianhaarojen salliessa rangaistus muutettiin vähintään kymmeneksi vuodeksi vankeutta.


title: Laki tähkylöistä

text: Kaikissa tapauksissa henkilön omaisuus takavarikoitiin.


title: Laki tähkylöistä

text: Lain perusteella on arvioitu yli miljoonan ihmisen tulleen syytetyksi ja yli 200 000:n tuomituksi (tavallisimmin 5–10 vuodeksi pakkotyöhön), niistä enemmän kuin 11 000 oli kuolemantuomioita. Professori Ellman on tutkinut, miksi kuolemantuomioita oli niin vähän: ”Stalin oli esittänyt asetuksen pääsäännöksi kuolemanrangaistuksen. Se tosiasia, että vain pieni vähemmistö todella ammuttiin, johtuu oikeus- ja turvallisuushenkilöstön yleisestä haluttomuudesta lain täytäntöönpanosta sen ankarimmassa muodossa, koska asetusta pidettiin epäkäytännöllisenä ja barbaarisena.”


title: Laki tähkylöistä

text: Lain nojalla tuomituilla ei ollut mahdollisuutta armahdukseen.


title: Laki tähkylöistä

text: Lain allekirjoittivat Mihail Kalinin, Vjatšeslav Molotov ja Avel Enukidze.


title: Anna Kilponen

text: Anna Kilponen (s. 16. toukokuuta 1995 Orivesi) on suomalainen jääkiekkoilija, pelipaikaltaan puolustaja. Hän laukoo vasemmalta. Hän pelaa kaudesta 2017–2018 alkaen Quinnipiacin yliopiston joukkueessa. Aiemmin hän on edustanut SM-sarjassa Tampereen Ilvestä 2009–2011, Team Oriflame Kuortanetta 2011–2014 ja uudelleen Ilvestä 2014–2015. Pohjois-Dakotan yliopiston joukkueessa hän pelasi kaudet 2015–2017. Hän voitti Ilveksessä Suomen-mestaruuden 2010, sai SM-hopeaa 2011 ja SM-pronssia 2015 Hän kuului Euroopan cupin voittaneeseen Ilveksen joukkueeseen 2011.


title: Anna Kilponen

text: Kilponen pelasi alle 18-vuotiaiden MM-kilpailuissa 2011, 2012 ja 2013. Vuoden 2011 kisoissa Suomi sai pronssia ja vuoden 2012 kisoissa Kilponen toimi joukkueen kapteenina. Naisten MM-kilpailuissa hän sai pronssia 2015 ja 2017. Hän on kuulunut Suomen MM-joukkueeseen myös 2012, 2013 ja 2016 sekä olympiajoukkueeseen Sotšissa 2014.


title: Venla Kotkaslahti

text: Venla Kotkaslahti (s. 25. tammikuuta 1995 Tampere) on suomalainen jääkiekkoilija, joka on pelipaikaltaan hyökkääjä. Jääkiekkouransa hän aloitti poikajoukkueista. Hän aloitti naisten SM-sarjauransa Tampereen Ilveksessä, pelasi välillä kolme kautta Team Oriflame Kuortaneessa￼￼, opiskellessaan Kuortaneen Urheilulukiossa ja palasi Ilvekseen kaudeksi 2014–2015. Hän kuului Euroopan cupin voittaneeseen Ilveksen naisten joukkueeseen 2011. Hän saavutti naisten SM-hopeaa 2011 ja SM-pronssia 2015. Kotkaslahti valittiin naisten SM-sarjan vuoden tulokkaaksi ja palkittiin Noora Räty palkinnolla vuonna 2011.


title: Venla Kotkaslahti

text: Kotkaslahti on saavuttanut myös monia SM-mitaleja C- ja A-tytöissä. Hän teki ensimmäisenä suomalaisena naisena ilmaveivin C-tyttöjen sarjaottelussa Kiekko-Karhuja vastaan vuonna 2011.￼


title: Venla Kotkaslahti

text: Kotkaslahti pelasi alle 18-vuotiaiden MM-kilpailuissa 2011, 2012 ja 2013.. Vuoden 2011 kisoissa Suomi sai MM-pronssia. Hän pelasi ensimmäistä kertaa naisten MM-kilpailuissa vuonna 2012.


title: HMAS Tobruk

text: HMAS Tobruk (viirinumero D37) oli Australian laivaston Battle-luokan hävittäjä.


title: HMAS Tobruk

text:
"HMAS Tobruk" tilattiin Cockatoo Docks and Engineering Companylta Sydneystä. Aluksen köli laskettiin 5. elokuuta 1946, ja alus laskettiin vesille 20. joulukuuta 1947 kumminaan laivastoministeri Riordanin puoliso. Alus liitettiin laivastoon 8. toukokuuta 1950 ensimmäisenä päällikkönään Thomas K. Morrison.
"HMAS Tobruk" oli ensimmäiset viisitoista kuukautta koulutettavana Australian vesillä. Elokuussa 1951 alus lähti Japaniin liittyäkseen Korean sotaan koottuihin Yhdistyneiden kansakuntien johtamiin joukkoihin. Alus aloitti toimintansa Korean aluevesillä 3. lokakuuta suojaten "USS Rendovaa" yhdessä Kanadan laivaston "HMCS Athabaskanin" ja "HMCS Siouxin" kanssa.


title: HMAS Tobruk

text: Palattuaan palvelukseen vuonna 1960 alus teki koulutuspurjehduksen Noumeaan ja muihin Uuden-Guinean satamiin "HMAS Anzacin" kanssa. Syyskuussa ollessaan laivaston mukana sotaharjoituksissa Australian itärannikolla alukseen osui "HMAS Anzacin" ampuma kranaatti. Aluksen saamat vauriot korjattiin Jervis Bayssä, jonka jälkeen se jatkoi matkaansa Sydneyyn. Alus poistettiin palveluksesta ja siirrettiin reserviin 29. lokakuuta.


title: HMAS Tobruk

text: "HMAS Tobruk" myytiin 15. helmikuuta 1972 romutettavaksi Fujita Salvage Companylle Osakaan Japaniin. Japanilainen hinaaja "Sumimaru No 38" vei 10. huhtikuuta aluksen sekä "HMAS Quiberonin" Sydneystä hinaten alukset Mojiin Japaniin.


title: HMAS Anzac (D59)

text: HMAS Anzac (viirinumero D59) oli vuonna 1951 palvelukseen otettu Australian laivaston Battle-luokan hävittäjä. Alus osallistui pian valmistuttuaan Korean sotaan, jossa se teki kaksi palvelusrupeamaa. Alus osallistui Malesian kapinoinnin hallintaan vuonna 1956. Alus luokiteltiin vuonna 1963 koululaivaksi, missä tehtävässä se oli aina vuonna 1974 tapahtuneeseen palveluksesta poistoonsa saakka. Alus myytiin romutettavaksi vuotta myöhemmin.


title: HMAS Anzac (D59)

text: Australian hallitus tilasi "HMAS Anzacin" Williamstownin laivastontelakalta Victoriasta Australiasta. Aluksen köli laskettiin 23. syyskuuta 1946, ja alus laskettiin vesille 20. elokuuta 1948 kumminaan rouva J. A. Collins. Alus valmistui 22. maaliskuuta 1951 ja se otettiin palvelukseen reilua viikkoa aiemmin 14. maaliskuuta ensimmäisenä päällikkönään komentaja John Plunkett-Cole.


title: HMAS Anzac (D59)

text: "HMAS Anzac" liitettiin Australian laivastoon Williamstownin laivastontelakalla 14. maaliskuuta 1951 ensimmäisenä päällikkönään kommodori John Plunkett-Cole, vaikka alusta ei hyväksyttykään palvelukseen ennen kuin 22. maaliskuuta. Alus aloitti kouluttautumisen ja erilaiset harjoitukset Australian itäpuoliselle merialueella ennen kuin se lähti 30. heinäkuuta Sydneystä Korean rannikolle. Alus saapui 14. elokuuta Saseboon Japaniin vierailtuaan matkalla Hongkongissa.


title: HMAS Anzac (D59)

text: Alus lähti 24. elokuuta Sasebosta liitettynä Task Element 95.11:een tehtävänään suojata Yhdysvaltain laivaston lentotukialus "USS Sicilyä" Korean länsirannikolla. Britannian kuninkaallisen laivaston lentotukialus "HMS Glory" vapautti tehtävästä "USS Sicilyn". "HMAS Anzac" lähti 6. syyskuuta Haijun edustalle Korean länsirannikolla tulittaakseen sille määrättyjä kohteita. Alus avasi tulen vielä saman päivän iltana kohti oletettua Pohjois-Korean joukkojen esikuntaa, ja operaatiosta vapauduttuaan alus aloitti paluumatkan Saseboon.


title: HMAS Anzac (D59)

text: 12. syyskuuta alus aloitti matkan Wŏnsaniin Korean itärannikolle, jossa sen tehtävänä oli toimia Task Element 95.22:n johtoaluksena. Osaston muut alukset olivat Yhdysvaltain laivaston "USS Thompson" ja "USS Naifeh", ja alusten tehtävänä oli estää sotatoimialueelle pääsy linjalta 23 merimailia Songinista etelään aina latitudille 41°50' N. Osasto jatkoi tehtävässä aina 26. syyskuuta saakka, jolloin käytettyään tehtävää suorittaessaan noin tuhat 4,5 tuuman kranaattia "Anzac" lähti Kureen päättääkseen ensimmäisen rupeamansa Korean rannikolla.


title: HMAS Anzac (D59)

text: "Anzac" kohtasi "Gloryn" Hongkongissa, josta alukset jatkoivat matkaansa 30. syyskuuta Australiaan, ja ne saapuivat Sydneyyn 20. lokakuuta. "Anzac" siirrettiin huollettavaksi Williamstownin telakalle, mistä se vapautui 14. joulukuuta.


title: HMAS Anzac (D59)

text: Alus vietti seuraavat neljä kuukautta Australian itärannikolla osallistuen harjoituksiin. Toukokuussa 1952 alus vieraili "HMAS Australian" kanssa Papua-Uudessa-Guineassa, Uudessa-Britanniassa, Manuksella ja Salomoninsaarilla. Kesäkuussa alus palautettiin telakalle modernisointia varten, joka valmistui 25. heinäkuuta.


title: HMAS Anzac (D59)

text: Alus lähti 1. syyskuuta Sydneystä Saseboon aloittaakseen toisen palvelusrupeamansa Korean rannikolla. Alus saapui 10. syyskuuta Singaporeen ja kuusi päivää myöhemmin se saapui Hongkongiin, jossa se vapautti "HMAS Bataanin" palaamaan Australiaan. "Anzac" jatkoi matkaa Saseboon 27. syyskuuta aloittaakseen operaatiot Korean länsirannikolla. Seuraavana päivänä alus liittyi "HMS Newcastleen" ja "HMNZS Rotoitiin" Paengyongissa aloittaen partioinnin. Alus oli kuusi vuorokautta länsirannikon tulituki- ja sulkuosastossa, jonka jälkeen se oli yhdeksän vuorokautta lentotukialusten suojana. Kuukauden lopulla alus oli noin 50 merimailia Jalujoen suulta kaakkoon, missä aluksen miehistö todisti Yhdistyneiden kansakuntien ilma-iskua Cholsaniin.


title: HMAS Anzac (D59)

text: Alus päätti partiomatkansa Korean rannikolla 4. lokakuuta, ja se siirtyi "HMCS Nootkan" ja "USS Vammenin" kanssa suojaamaan "HMS Oceania", mistä tehtävästä alus vapautti "Hr. Ms. Piet Heinin". Lentotoiminta päättyi 13. lokakuuta, ja alus siirtyi osaston mukana Saseboon ja sieltä edelleen Kureen.


title: HMAS Anzac (D59)

text: Alus palasi 29. lokakuuta W.O.C. Robertsin alaisuudessa Korean itärannikolle partioimaan osana TU 95.12.1:tä, jonka päätehtävänä oli suojata Sok To- ja Cho Do -saaria. Jälkimmäisellä saarella sijaitsi tärkeä tutka-asema sekä ilmapuolustuskeskus. Laivasto-osastoon kuuluivat "HMCS Crusader", "HMS Comus" ja "USS LSMR 412" sekä joitakin pienehköjä Korean laivaston aluksia. "Anzac" luovutti 17. marraskuuta osaston johtoaluksen tehtävät "HMS Cossackille", ja alus poistui alueelta.


title: HMAS Anzac (D59)

text: Alus palasi operaatioon 27. marraskuuta länsirannikolle partioimaan, suojaamaan yhdessä "Hr. Ms. Piet Heinin" kanssa "HMS Glorya". Joukukuussa aluksen vapautti tehtävästä "HMS Crusader", ja se siirtyi tulitukitehtäviin ja partiotehtäviin Cho Don ja Sok Ton alueelle. "HMS Comus" vapautti "Anzacin" tehtävästä 12. joulukuuta. Kaukoidän laivaston varakomentaja, kontra-amiraali Clifford nosti lippunsa aluksella ja se lähti Saseboon, jonne alus saapui 13. joulukuuta.


title: HMAS Anzac (D59)

text: "Anzac" lähti 19. joulukuuta Kuresta vuoden viimeiselle partiomatkalleen. Alus muodosti "USS The Sullivansin", "USS McNairin" ja "USS Evansvillen" kanssa TE 95.22:n Korean itärannikolla. Alus vapautti "MHCS Haidan". Osaston tukikohta oli Yangdon saarella, jonka suojaaminen oli samalla osaston päätehtävänä. Alus vapautui operaatiosta 3. tammikuuta 1953, ja se kiinnittyi 5. tammikuuta laituriin Kuressa. Alus lähti Korean länsirannikolle 21. tammikuuta päällikkönään G. G. O. Gatacre tehtävänään olla TU 95.1.2:n johtoalus, jonka toisena aluksena oli "RFA Wave Prince". Osaston tehtävänä oli jälleen Sok Ton ja Cho Don suojaaminen. "HMS Birmingham" vapautti 25. tammikuuta "Anzacin", joka vastaanotti "HMS Cockadelta" TU 95.1.4:n johtoaluksen tehtävät. Osastoon kuului kolmantena aluksena "USS Quapan". Osasto tulitti päivisin rannikon kohteita, mutta jäätäminen vaikeutti toimintaa merkittävästi. Alus palasi Saseboon 29. tammikuuta.


title: HMAS Anzac (D59)

text: Alus lähti 5. helmikuuta Sasebosta suojaten "HMS Glorya" ja aloittaen samalla 11 viikon lähes yhtäjaksoisen rupeaman Korean länsirannikolla. Jakso käsitti neljä partiomatkaa ja niiden väleissä ainoastaan lyhyet lepojaksot Kuressa tai Sasebossa. Alus vapautui tehtävästä 23. huhtikuuta, jolloin se lähti Yongpyong Dosta Hongkongiin. Alus oli levossa aina 7. toukokuuta saakka. Alus liittyi 12. toukokuuta TU 95.2.2:een, jonka muut alukset olivat "USS Gurke" ja "USS Maddox" tukikohtanaan Yangdo Korean itärannikolla. Osaston tehtävänä oli saaren suojaaminen, sulkuosaston huolto ja luoteisrannikon rautatieliikenteen häirintä. Alus vapautui tehtävästä 26. toukokuuta, jolloin se lähti Tokioon "HMS Mounts Bayn" kanssa osallistuakseen kuningatar Elisabet II:n kruunajaisjuhlallisuuksiin.


title: HMAS Anzac (D59)

text: Tokiosta alus palasi 7. kesäkuuta Saseboon, josta se lähti kaksi päivää myöhemmin "HMS Oceanin" kanssa viimeiselle partiomatkalleen Korean rannikolle. "HMS Cockade" vapautti aluksen 13. kesäkuuta, mikä päätti sen yhdeksän kuukauden palveluksen Kaukoidässä. Alus palasi 3. heinäkuuta Sydneyyn oltuaan poissa 305 vuorokautta, mistä ajasta se oli ollut 228 vuorokautta merellä. Alus oli ollut kaikkiaan 140 vuorokautta partioimassa taistelualueella, ja se oli matkannut kaikkiaan 57 865 merimailia.


title: HMAS Anzac (D59)

text: Saavuttuaan 8. heinäkuuta Port Phillip Bayhin alus siirrettiin Williamstownin laivastontelakalle huollettavaksi, joka valmistui 16. syyskuuta. Alus osallistui harjoituksiin "HMAS Sydneyn" kanssa ja muihin koulutuspurjehduksiin syys- ja lokakuussa, ja marraskuussa se harjoitteli "HMAS Vengeancen" kanssa. Alus siirrettiin modernisoitavaksi 12. marraskuuta Williamstowniin, mistä se palasi palvelukseen 6. tammikuuta 1954.


title: HMAS Anzac (D59)

text: Tammikuussa 1954 alus oli Australian itärannikolla harjoittelemassa lentotukialusten kanssa, ja helmikuussa se oli saattamassa kuningatar Elisabet II:ta kuljettanutta jahtia. Alus käväisi maaliskuussa suurella valliriutalla ja huhtikuussa se oli Papua-Uudessa-Guineassa. Alus osallistui 13.–28. toukokuuta laivaston muiden alusten kanssa yhteistoimintaharjoituksiin "HMNZS Black Princen", "HMS Telemachuksen" ja "HMS Thoroughin" kanssa. Alus oli huollettavana Williamstownissa kesäkuusta elokuuhun, jonka jälkeen se osallistui syyskuussa sukellusveneidentorjuntaharjoitukseen. Lokakuussa alus osallistui Manuksella sotaharjoitukseen, joka päättyi 27. lokakuuta laivasto-osaston palatessa Sydneyyn. Marraskuun ensimmäisellä viikolla alus teki vuotuisen vierailunsa Port Phillip Bayhin, josta se palasi kuun puolivälissä Sydneyyn. Vuoden lopun alus oli asejärjestelmäharjoituksissa Uuden Etelä-Walesin rannikolla.


title: HMAS Anzac (D59)

text: Uudenvuodenpäivänä 1955 alus oli Cockatoo Islandilla telakalla, mistä se vapautui 13. helmikuuta. Kuukauden lopun alus oli sukellusveneentorjuntaharjoituksissa ennen kohtaamista "HMAS Sydneyn" kanssa 28. helmikuuta. Alukset lähtivät yhdessä Fremantleen. "Anzac" vietti viikon satamassa ennen lähtoään Melbourneen, jonne se saapui 18. maaliskuuta. Alus jatkoi edelleen Sydneyyn osallistuakseen laivastoharjoituksiin, joista se vapautui 19. huhtikuuta lähtiessään Uuteen-Kaledoniaan 11 päivän laivastovierailulle.


title: HMAS Anzac (D59)

text: "Anzac", "HMNZS Black Prince", "HMNZS Pukaki", "HMAS Quadrant", "HMAS Arunta", "HMAS Tobruk" ja "HMAS Warramunga" lähtivät 17. toukokuuta kolmen kuukauden ANZEX-harjoituksiin. Matkalla Darwinista Singaporeen osastoon liittyi 1. kesäkuuta kontra-amiraali E. F. Elkinsin johtama Britannian kuninkaallisen laivaston osasto. Harjoituksen päätyttyä alus lähti 2. heinäkuuta Singaporesta "Tobrukin" kanssa Sydneyyn, josta se jatkoi edelleen Melbourneen ja Williamstownin telakalle. Kahden ja puolen kuukauden telakkajakson jälkeen alus palasi palvelukseen 7. lokakuuta siirtyen Sydneyyn, jossa se oli seuraavat viisi viikkoa lukuun ottamatta lyhyttä vierailua Newcastlessa. Alus lähti 16. marraskuuta sisaraluksensa kanssa Fremantlen kautta Singaporeen Kaukoidän laivaston strategiseksi reserviksi. Alukset saapuivat määränpäähänsä 1. joulukuuta.


title: HMAS Anzac (D59)

text: Malesian sisällissodassa (1948–1960) australialaisalukset tulittivat 29. syyskuuta 1956 terroristien asemia Johoressa Jasoninlahden eteläpuolella. "Anzac" viipyi Kaukoidässä aina marraskuuhun, jolloin se aloitti paluumatkan Australiaan. Käytyään telakalla huollossa ja vierailtuaan Tasmaniassa alus palasi Singaporeen huhtikuussa 1957 aloittaen toisen palvelusrupeamansa Kaukoidässä, mistä se palasi Australiaan tammikuussa 1958. Alus saapui 8. helmikuuta Sydneyyn huoltoon, mistä se palasi lokakuussa.


title: HMAS Anzac (D59)

text: Maaliskuussa 1959 alus palasi osaksi Kaukoitään sijoitettua strategista reservia, mistä se palasi Australiaan joulukuussa. Käväistyään huollossa ja sitä seuranneiden koeajojen päätyttyä alus vieraili huhti–toukokuussa 1960 Noumeaussa Salomoninsaarilla ja Papua-Uudessa-Guineassa. Alus siirrettiin 1. maaliskuuta koululaivaksi, jolloin takakannen ylimääräinen kansirakenne ja tulenjohtolaitteisto poistettiin. Alus viipyi Australian vesillä aina elokuuhun 1961, jolloin se aloitti kuukauden kestäneen laivastovierailun Uuteen-Seelantiin. Se vieraili uudelleen Uudessa-Seelannissa marras- ja joulukuussa. Vuoden 1962 alus vietti kotivesillä lukuun ottamatta syyskuista sotaharjoitusta Singaporessa ja lokakuista laivastovierailua Papua-Uudessa-Guineassa ja Salomoninsaarilla.


title: HMAS Anzac (D59)

text: Alus saattoi helmi–maaliskuussa 1963 kuninkaallisten vierailun aikana "HMY Britanniaa". Alus oli 1.–24. huhtikuuta Williamstownissa muutettavana koululaivaksi. Muutostöiden jälkeen alus aloitti kadettien ja merimiesten peruskoulutuksen sekä upseerin täydennyskoulutuksen. Myöhemmin aluksella aloitettiin myös reservikoulutus. Joulukuussa Tasmanian alueella alus vastaanotti hätäviestin laiturialueen tulipalosta. Alukselta laskettiin sammutusosastoja maihin avustamaan sammutustöissä.


title: HMAS Anzac (D59)

text: Kenraalikuvernööri, varakreivi de Lisle nousi "Anzaciin" 22. toukokuuta osallistuen purjehdukseen Papua-Uuden-Guinean vesillä. Alus vieraili Rabaulissa, Sohanossa, Losuia’lla, Oronlahdella, Esa Alassa, Milnenlahdella, Samarailla ja Port Moresbyssä. Alus teki lyhyen vierailun Uuteen-Seelantiin elo–syyskuun vaihteessa. "Anzac" oli huollossa Williamstownissa 7. tammikuuta – 8. maaliskuuta 1965, jolloin sen B-torni ja G1 Bofors poistettiin ja niiden tilalle rakennettiin opetustiloja. Alus oli touko–kesäkuussa Papua-Uuden-Guinean vesillä, ja kesäkuussa se avusti siviiliviranomaisia kuuden merihätään joutuneen henkilön etsinnässä. Pelastetut toimitettiin Mackayhin.


title: HMAS Anzac (D59)

text: Alus oli loka–marraskuussa kartoittamassa Australian luoteisrannikkoa. Oltuaan huollossa joulukuusta alkaen alus palasi palvelukseen maaliskuussa 1967 koululaivaksi. Alus vieraili kesä–heinäkuussa Tongalla kuningas Taufa’ahau Tupou IV:n kruunajaisissa. Oltuaan huollossa joulukuusta alkaen alus palasi palvelukseen huhtikuussa 1968, ja se lähti Vietnamiin kesäkuussa suojaten joukkoja kuljettanutta "HMAS Sydneyä". Alus osallistui 25. elokuuta Uuden Etelä-Walesin rannikolla uponneen "MV Noongahin" eloonjääneiden etsintään. Syys–lokakuussa alus vieraili kahdesti Uudessa-Seelannissa ja kerran Pago Pagolla ja Apialla. Se vieraili uudelleen Uudessa-Seelannissa tammikuussa ja helmikuussa 1970.


title: HMAS Anzac (D59)

text: Alus vieraili Papua-Uudella-Guinealla ja Uudessa-Guineassa syyskuussa, ja lokakuussa se oli sotaharjoituksissa Uuden-Seelannin vesillä vierailtuaan heinäkuusta syyskuuhun 1971 Papua-Uudessa-Guineassa, jolloin maan lippu nostettiin ensi kerran 13. syyskuuta. Alus vieraili pian palattuaan Uudessa-Seelannissa, josta se palasi lokakuussa. Alus oli jälleen helmikuussa 1972 Papua-Uudessa-Guineassa, ja maaliskuussa se osallistui laivastoharjoitukseen Milnenlahdella. Alus vieraili Uudessa-Seelannissa maaliskuussa 1973 osana koulutuspurjehdusta, ja uudelleen tammi- ja helmikuussa sekä huhtikuussa 1974. Alus vieraili heinä–elokuussa Fidžillä.


title: HMAS Anzac (D59)

text: "Anzac" saapui Garden Islandille Sydneyyn 11. elokuuta 1974 poistettavaksi palveluksesta. Se oli matkannut kaikkiaan 693 582,1 merimailia palveluksensa alettua. Alus poistettiin palveluksesta 4. lokakuuta Sydneyssä, ja se myytiin 24. marraskuuta 1975 Hifirm Corporation Limitedille Hongkongiin. Japanilainen hinaaja nouti aluksen Sydneystä 30. joulukuuta.


title: Zona Franca

text: Zona Franca (, kutsutaan myös nimellä: Polígon Industrial de la Zona Franca) on logistiikkakeskus ja teollisuusalue Sants-Montjuïcin alueella, Barcelonassa, Kataloniassa, Espanjassa. Mainittavia kohteita ympäristössä ovat tie C-31, La Marina de Sants (Barcelona), El Prat de Llobregat ja L'Hospitalet de Llobregat. Alue sijaitsee liikenteen ja kaupankäynnin kannalta tarkeässä paikassa, Barcelonan sataman ja Barcelonan lentoaseman välissä.


title: Zona Franca

text: Rakenteilla oleva Barcelonan metron yhdeksäs linja liittää Zona Francan alueen ja lentoaseman muuhun metropolialueeseen. Valmistuttuaan se on Euroopan pisin automaattinen metrolinja.


title: Zona Franca

text: Vuonna 1953 alueella aloitti toimintansa SEATin autotehdas. SEATin liityttyä osaksi saksalaista Volkswagen Groupia tehdas siirtyi valmistamaan prässeillä autokorin metalliosia. Tehdas työllistää noin 1 200 henkilöä.


title: Zona Franca

text: Alueella sijaitsee myös Nissanin autotehdas, jossa valmistetaan Nissan Pathfinder- ja Nissan Primastar -ajoneuvoja.


title: Alex Rider & kovisten koulu

text: Alex Rider & kovisten koulu () on Anthony Horowitzin kirjoittama nuortenkirja. Kirja on toinen osa Alex Rider -kirjasarjassa. Kirjan alkuteos julkaistiin vuonna 2001.


title: Alex Rider & kovisten koulu

text: Kirjasarjan toisessa osassa Britannian salainen tiedustelupalvelu, M16 lähettää Alexin Ranskan Alpeille rikkaiden poikien sisäoppilaitokseen, koska useamman pojan isä on kuollut salaperäisissä olosuhteissa. Alex naamioituu Alex Friendiksi ja muuttaa Sir David Friendin perheen luokse päästäkseen sisään Point Blanciin, jota johtavat tohtori Grief ja rouva Stellenbosch. Selvittäessään oppilaitoksen toimintaa Alex kuulee Gemini-projektista. Tohtori Grief on luonut itsestään klooneja, joille hän luo leikkaussalissa sisäoppilaitoksen kuuden pojan kasvot. Alex ottaa yhteyttä tiedustelupalveluun päästäkseen pois Alpeilta mutta Alex on esittänyt rooliaan niin uskottavasti, että M16 pitää häntä epäluotettavana. Pian Alexin oikea henkilöllisyys paljastuu ja hänen on päästävä pois ilman M16 apua.


title: Kauko Tiili

text: Kauko Valio Tiili (14. tammikuuta 1912 Ravansaari – 6. lokakuuta 1987) oli suomalainen tykistöupseeri ja muistelmakirjailija.


title: Kauko Tiili

text: Tiili kävi Viipurin suomalaisen lyseon ja aikoi sitten aluksi toimittajaksi mutta hänestä tuli kuitenkin 1930-luvun lopulla aktiiviupseeri. Talvisodan ajan Tiili oli KTR 2:n patterin päällikkönä Kyyrölässä. Sotien jälkeen Tiili jatkoi puolustusvoimain palveluksessa.


title: Kauko Tiili

text: Kauko Tiilen veljenpoika Markku Tiili on toimittanut Tiilen käsikirjoituksen pohjalta kaksi muistelmateosta "Ravansaaren poika" ja "Tykistöupseeri talvisodassa".


Maidonjalostajien ja meijeritukkukauppiaiden liitto ry. (M2L) perustettiin vuonna 2011 meijerialan edunvalvojaksi ja työnantajaliitoksi. M2L:n perustajajäsenet ovat Valio Oy ja sen kaksi tytäryhtiötä: Nordic Dairy Holding ja Smeds&co. Myöhemmin M2L:n jäseneksi liittyi Valion omistajaosuuskuntia: Osuuskunta Tuottajain Maito, Osuuskunta Pohjolan Maito, Osuuskunta Maitosuomi, Osuuskunta Länsi-Maito, Osuuskunta Normilk ja Mejeriandelslaget Milka.


title: Maidonjalostajien ja meijeritukkukauppiaiden liitto

text: M2L toimii osapuolena meijerialan työehtosopimusneuvotteluissa. Yhdistyksen jäsenyys on avoin kaikille alan toimijoille. Yhdistyksen toiminnanjohtaja on Riitta Brandt.


title: Ahti Kylmänen

text: Ahti Olavi Kylmänen (26. toukokuuta 1912 Kempele – 9. maaliskuuta 1996 Oulu) oli suomalainen betonimies ja kirjailija.


title: Ahti Kylmänen

text: Ahti Kylmänen työskenteli betonimiehenä Oulu Oy:n Nuottasaaren tehtaalla 1937–1972. Hän kirjoitti nimimerkillä "Salttu" oululaiseen Kaleva-lehteen "Viikon varrelta" otsikon alla pakinoita 1946–1993. Kylmänen kirjoitti myös runoja Nyyrikki- ja Sirpale-lehtiin nimimerkeillä "Tauno Satama", "Olavi Meri" ja "Jarmo Routa" ja lisäksi hänen runojaan ilmestyi hOulu Oy:n "Hakkeita"-perhelehdessä vuosina 1947–1972.


title: Ahti Kylmänen

text: Ahti Kylmäsen poika Aarre Olavi Kylmänen on kirjoittanut vuonna 2002 isästään elämäkerran "Ahti Olavi 'Salttu' Kylmänen – kynän, kiekon ja kuulan mestari 1912-1996". Kirjassa on mukana myös Ahti Kylmäsen kirjoittamia runoja.


title: Pertti Mustajoki

text: Pertti Paavali Mustajoki (s. ) on sisätautien erikoislääkäri, professori, painonhallinnan asiantuntija, tieteen popularisoija ja kirjailija. Hän on tutkinut ja hoitanut lihavuutta yli kahdenkymmenen vuoden ajan.


title: Pertti Mustajoki

text: Hänen mukaansa lihavuusepidemian syyt tiedetään hyvin ja ne ovat samat kaikkialla maailmassa: ”Syynä ovat yhteiskuntamme ja elinympäristömme muuttuminen lihottavaksi viimeisten vuosikymmenten kuluessa.” Hän tarkentaa syyksi vähentyneen liikunnan ja lisääntyneen energiapitoisen ruuan kuten makeiset, jäätelö, pikaruoka, sipsit ja virvoitusjuomat.


title: Pertti Mustajoki

text: Suomen tietokirjailijat ry palkitsi Pertti Mustajoen Tietokirjailijapalkinnolla 2008.


title: Pertti Mustajoki

text: Pertti Mustajoen veli on professori Arto Mustajoki.


title: Anni Paananen

text: Anni Paananen (s. 29. huhtikuuta 1971) on entinen suomalainen kolmiloikkaaja. Hän edusti Iisalmen Visaa ja hänen valmentajinaan toimivat Pirkko Venäläinen ja Harri M. Hakkarainen. Kalevan kisoissa Paananen saavutti kaksi pronssia ja sisäratojen SM-kilpailuista kaksi kultaa, kaksi hopeaa ja kaksi pronssia. Virallisissa kilpailuissa hän ei ole esiintynyt vuoden 1999 jälkeen. Paanasen ennätys 13,35 metriä on vuodelta 1999 ja se oikeuttaa Suomen kaikkien aikojen tilastossa sijaan 14.


title: Huawei U8800

text: Huawei U8800 Ideos X5 on kosketusnäyttöllinen matkapuhelin, joka käyttää Android-käyttöjärjestelmää ja joka on suunnattu keskiluokan puhelinmarkkinoille. Se tuli Suomessa myyntiin joulukuussa 2010, ja sen normaalihinta tuolloin oli 279 euroa.


title: Huawei U8800

text: Puhelimen etupuolella on 3,8 tuuman kosketusnäyttö, sen alapuolella tyypilliset Android-kosketusnäppäimet. Äänenvoimakkuutta säätelevä painike on vasemmassa reunassa, USB-portti alareunassa, yläreunassa on virtanäppäin ja kuulokeliitäntä. Takana ylhäällä sijaitsee kameran linssi, sen vieressä LED-salama. Takana on myös handsfree-kaiutin.


title: Kollokaatio

text: Kollokaatio tarkoittaa sanojen taipumusta esiintyä yhdessä vakiintuneena ilmauksena. Se on toisin sanoen sanan ja sen kollokaattien eli kontekstissa esiintyvien sanojen muodostama yhdistelmä. Yleensä rakenne on toistuva.


title: Kollokaatio

text: Ne saattavat muodostaa termin tai terminologisen fraasin.


title: Tim Minchin

text: Timothy David ”Tim” Minchin (s. 7. lokakuuta 1975 Northampton, Iso-Britannia) on australialainen koomikko, näyttelijä ja muusikko.


title: Tim Minchin

text: Minchin on parhaiten tunnettu musiikkikomediastaan, jota hän on esittänyt kuudella CD:llä, kolmella DVD:llä ja lukuisissa live-esityksissä kansainvälisesti. Hän on myös esiintynyt televisio-ohjelmissa Australiassa, Britanniassa ja Yhdysvalloissa. Minchin vietti lapsuutensa Perthissä, Australiassa. Hän opiskeli University of Western Australiassa ja WAAPA:ssa, ennen kuin muutti Melbourneen vuonna 2002. Hänen läpimurtoshow'nsa oli "Dark Side". Se sai hyvät arviot kriitikoilta ja palkittiin sekä Melbourne International Comedy Festivalissa että 2005 Edinburgh Festival Fringessä vuonna 2005. Tämä lisäsi Minchinin tunnettuutta huomattavasti.


title: Tim Minchin

text: Minchinillä on teatteritausta. Hän on esiintynyt lukuisissa teatteriproduktioissa ja muutamissa pienissä rooleissa Australian TV:ssä. Rhian Skirvingin ohjaama dokumenttielokuva Minchinistä, "Rock N Roll Nerd", julkaistiin vuonna 2008 ja ABC1 lähetti ohjelmaa vuonna 2009. Vuonna 2013 Minchin näytteli "Californication"-sarjan kuudennella kaudella rocktähti Atticus Fetchin roolia.


title: Tim Minchin

text: Minchin on säveltänyt musiikin Olivier-palkittuun menestysmusikaaliin "Matilda the Musical", joka perustuu Roald Dahlin kirjaan "Matilda".


title: Tim Minchin

text: Minchin syntyi Northamptonissa, Isossa-Britanniassa, australialaisille vanhemmille ja kasvoi Perthissä, Länsi-Australiassa.


title: William Buller

text: William "Will" Buller (s. 17. syyskuuta 1992 Scarva, Downin kreivikunta, Pohjois-Irlanti) on brittiläinen moottoriurheilija.


title: William Buller

text: Hän aloitti uransa karting-sarjoissa. Vuonna 2007 Buller kilpaili T-Cars sarjassa sijoittuen sarjan toiseksi. Vuonna 2008 Buller kilpaili Formula BMW ja Formula Renault-sarjoissa vaihtelevalla menestyksellä. Vuosina 2008-09 Buller kilpaili Toyota Racing Series-sarjassa sijoittuen sarjan kymmenenneksi kahdella voitollaan. Vuonna 2009 Buller kilpaili Euroopan Formula BMW-sarjassa sijoittuen kymmenenneksi. Vuonna 2010 Buller voitti F3 Brazil Open-sarjan mestaruuden. Hän kilpaili myös Britannian F3-sarjassa sijoittuen kahdeksanneksi. Buller jatkoi sarjassa seuraavana vuonna sijoittuen neljänneksi. Vuonna 2012 Buller kilpaili Formula 3 Euroseries-sarjassa ja GP3-sarjassa Carlin-tallissa. GP3-sarjassa hän saavutti yhden voiton sijoittuen loppupisteissä 15:ksi. F3 Eurosarjassa hän ajoi kaksi voittoa sijoittuen loppupisteissä viidenneksi. Vuonna 2013 Buller kilpaili uudelleen perustetussa Euroopan Formula 3:ssa. Hän jätti kauden kesken ja siirtyi kilpailemaan Formula Renault 3.5 -sarjaan. Hän saavutti 46 pistettä sijoittuen sarjan 11:ksi, vaikka hän tuli mukaan sarjaan kesken kauden. Samana vuonna Buller ajoi myös Britannian Formula 3 -sarjassa sijoittuen sarjan kolmanneksi. Vuonna 2014 Buller ajoi täyden kauden FR 3.5 -sarjassa saavuttaen yhden kolmossijan ja 30 pistettä sijoittuen sarjan 16:ksi.


title: William Buller

text: Buller harrastaa jalkapalloa ja vesiurheilua ja hänen lempikuljettajiaan ovat Kimi Räikkönen ja Fernando Alonso.


title: Sharrock

text: Sharrock:


title: Hotelli Voodoo

text: Hotelli Voodoo on ja Janne Kuusen ohjaama tv-musiikkielokuva, joka pohjautuu Tuomari Nurmion kappaleisiin. Elokuva esitettiin ensi kerran 7. joulukuuta 1997 TV 1:llä.


title: Hotelli Voodoo

text: Elokuvan juoni kertoo katuojasta nostetusta spurgusta, jota Nurmio itse näyttelee. Ryysyläinen pääsee loistohotelli Voodoon laulajaksi, kun sen vakiotähti Marcello Masturbanni juopottelee itsensä tärviölle.


title: Hotelli Voodoo

text: Hotellissa pitää valtaa mustasukkainen mafiapäällikkö Rasva-Rainer, jonka tyttöystävä Ramona kiinnostuu uudesta solistista. Kadulle potkittu Marcello johtaa ryysyköyhäläiset hotellin lihapatojen ääreen. Valtauksen yhteydessä räjähtää pannu ja syttyy tulipalo.


title: Hotelli Voodoo

text: Pimahtanut Marcello pitää herätyskokouksen, joka päättyy apokalyptiseen bailaukseen. Hotellin katolle laskeutuu lentävä lautanen. Ufossa odottaa muukalaiskaunotar, jonka matkaan mahtuu vain yksi ihminen - Nurmion esittämä laulajakomeetta. Lopussa Maa räjähtää.Elokuvassa kuultavat kappaleet:


title: Hotelli Voodoo

text: YLE Export on julkaissut elokuvan dvd:nä 17. marraskuuta 2010.


title: Walkers

text: Walkers on Aseman Lapset ry:ssä kehitetty nuorisotyö, jota myös yhdistys itse järjestää ja ylläpitää Helsingissä. Walkers toimii tällä hetkellä 11 paikkakunnalla ympäri Suomea ja siihen mukaantulo ei maksa taustayhteisölle mitään. Walkers-kahviloiden tärkein toimintamuoto on kahvilatoiminta, jonka kahvilat on suunniteltu alle 18-vuotiaiden kohtaamispaikoiksi. Walkers-toiminta perustuu vapaaehtoistoimintaan.


title: Walkers

text: Walkers-bussi on pääkaupunkiseudulla toimiva nopean reagoinnin työmuoto, jolla pyritään puuttumaan nuoriin liittyviin alueellisiin ilmiöihin, jotka aiheuttavat huolta.


title: Walkers

text: Walkers toimii seuraavilla paikkakunnilla.


title: Karpato-Ukrainan tasavalta

text: Karpato-Ukrainan tasavalta oli nykyisen Taka-Karpatian alueella Ukrainassa sijainnut lyhytikäinen itsenäiseksi julistettu valtio. Itsenäisyysjulistus annettiin Tšekkoslovakian hajotessa 15. maaliskuuta 1939, mutta Unkari miehitti alueen kokonaan 17. maaliskuuta mennessä.


title: Karpato-Ukrainan tasavalta

text: Ensimmäisen maailmansodan jälkeen Karpato-Ukrainan alueesta oli tullut osa Tšekkoslovakiaa. Saint-Germainin rauhansopimuksen nojalla alueella tuli olla osittainen itsehallinto, mutta keskushallinto oli jatkuvasti lykännyt sen antamista. Taloudellisesti alue oli Tšekkoslovakian köyhintä. Tšekkoslovakia joutui luovuttamaan niin sanotut Sudeettialueet Natsi-Saksalle vuoden 1938 syyskuussa ja saman vuoden marraskuussa Slovakian ja Karpato-Ukrainan alueiden eteläosat liitettiin Unkariin Saksan painostuksesta. Karpato-Ukrainan alueesta luovutettuihin tärkeisiin paikkoihin kuuluivat muun muassa Užgorod ja Mukatševo.


title: Karpato-Ukrainan tasavalta

text: Tšekkoslovakian hajaannuksesta oli hyötyäkin, sillä 22. marraskuuta Karpato-Ukrainalle ja Slovakialle annettiin niiden pitkään odottama itsehallinto yrityksenä pitää maa koossa. Karpato-Ukrainaan perustettiin alueellinen parlamentti, jota johti Avgustyn Vološin. Lisäksi nationalistinen puolisotilaallinen järjestö Sitš (Січ) tunnustettiin virallisesti. Hallinnon myönnytykset loivat kuitenkin vain enemmän hajaannusta ja Slovakia alkoi vaatia itsenäisyyttä Saksan tuella. Slovakian itsenäistyessä Karpato-Ukrainassa ainut järkevänä pidetty vaihtoehto oli myös sen itsenäisyys.


title: Karpato-Ukrainan tasavalta

text: Ratkaiseva tapahtuma Karpato-Ukrainan kannalta oli Saksan suorittama Böömin ja Määrin miehitys aamulla 15. maaliskuuta 1939. Tämän johdosta Slovakia antoi itsenäisyysjulistuksen ja Karpato-Ukraina seurasi esimerkkiä vielä saman päivän aikana. Itsenäistä hallintoa johti nyt presidentiksi noussut Revd Voloshyn ja maan pääministeriksi tuli Julian Revay. Maan perustuslakiin kirjattiin, että ylintä valtaa maassa käyttäisi demokraattisesti valittu parlamentti ja että maan virallinen kieli olisi ukraina. Koska Užgorod oli luovutettu aiemmin Unkarille maan pääkaupungiksi tuli H'ust. Maan kansallislauluksi valittiin "Štše ne vmerla Ukrajiny". Välittömästi maan itsenäistyttyä alkoivat etniset levottomuudet Sitš-joukkojen ottaessa yhteen samankaltaisten slovakki- ja unkarilaisjärjestöjen kanssa. Itsenäisyysjulistuksen antamisen päivänä Unkarin armeija ylitti maan etelärajan tuomittuaan ensin alkaneet levottomuudet.


title: Karpato-Ukrainan tasavalta

text: Ylitettyään rajan Unkarin joukot etenivät tasaisesti hajottaen vastarinnan ja pidättäen paikalliset virkamiehet. Jo iltapäivän aikana Unkarin radio ilmoitti, että "Kárpátalya" oli jälleen liitetty Unkariin 21 vuoden eron jälkeen. Unkari oli saanut hyökkäykselleen hyväksynnän Hitleriltä. Unkarilaisten miehittäessä pääkaupunki Hustin suuri osa Karpato-Ukrainan johtajista pakeni Romaniaan. Sitš-järjestön joukot jatkoivat taistelua vuoristoseudulla. Taisteluissa kuoli satoja ja noin 1 000 järjestön jäsentä pakeni Slovakian Bratislavaan, josta he myöhemmin päätyivät Saksan keskitysleireille. Unkarin joukot saavuttivat Karpato-Ukrainan Puolan vastaisen rajan maan pohjoisosassa 17. maaliskuuta päättäen sotatoimet alueella ja siirtyen varmistamaan Slovakian vastaisen rajan. Kiinnisaatuja Sitš-järjestön jäseniä ammuttiin joidenkin tietojen mukaan Tisajoen varrella.


title: Walfrid Hellman

text: Gustaf Walfrid Hellman (17. marraskuuta 1883 – 7. lokakuuta 1952) oli ruotsalainen ampuja. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia 300 metrin sotilaskiväärin joukkuepystykilpailussa.


title: Klimovo (Brjanskin alue)

text: Klimovo () on kaupunkityyppinen taajama Brjanskin alueen länsiosissa Venäjällä. Se sijaitsee linnuntietä 175 kilometriä maakuntakeskuksesta Brjanskista lounaaseen.


title: Klimovo (Brjanskin alue)

text:
Taajama toimii Klimovon piirin keskuksena. Klimovon piiri rajoittuu etelässä Ukrainan Tšernihivin alueeseen ja lännessä Valko-Venäjän Homelin alueeseen ja naapuripiiriin Zlynkaan. Pohjoispuolella ovat Novozybkov ja Klintsy ympäröivine piireineen ja idässä Starodub piireineen.
Klimovon keskustaajaman asukasluku oli vuoden 2010 väestönlaskennassa 13 892 ja koko maaseutuvaltaisen Klimovon piirin 30 003.


title: Klimovo (Brjanskin alue)

text: Klimovon kautta kulkee lähinnä rahtiliikenteen käytössä oleva rautatien sivurata Brjanskin ja Homelin välisen pääradan varrelta Novozybkovista kohti Ukrainan Semenivkaaa ja Novhorod-Siverskyitä. Klimovon asemalta kulkee päivittäin henkilöjuna Novozybkovin kautta Moskovaan.


title: Klimovo (Brjanskin alue)

text: Klimovon piirin länsiosa saastui merkittävästi vuoden 1986 Tšernobylin ydinvoimalan onnettomuudessa vapautuneiden radioaktiivisten hiukkasten kulkeutuessa ja huuhtoutuessa sateen seurauksena alueelle. Onnettomuuden jälkeisinä vuosikymmeninä alueen taloudellinen merkitys on vähentynyt; osa alueen asukkaista on muuttanut tai muuten siirtynyt pois piiristä.


title: Afrânio da Costa

text: Afrânio Antônio da Costa (14. maaliskuuta 1892 Macaé – 26. kesäkuuta 1979 Rio de Janeiro) oli brasilialainen ampuja. Hän kilpaili vuoden 1920 kesäolympialaisissa Antwerpenissä ja sai 50 metrin vapaapistoolin yksilökilpailussa hopeaa sekä joukkuekilpailussa pronssia. Lisäksi hän sijoittui 30 metrin kaksintaistelussa neljänneksi.


title: Eloy

text: Eloy on saksalainen progressiivista rockia soittava yhtye.


title: Ocean (albumi)

text: Ocean on saksalaisen progressiivista rockia esittävän yhtyeen Eloyn kuudes studioalbumi.


Globalisaatiokritiikki ja kansalaisliikkeet on Raimo Väyrysen vuonna 2001 julkaisema kirja globalisaatiosta ja globalisaatiokritiikistä. Teoksen julkaisi Gaudeamus.


title: Karpalomehu

text: Karpalomehu on karpaloista valmistettua mehua. Juomassa on korkea C-vitamiinipitoisuus ja sitä pidetään hyvänä juomana virtsatieinfektiovaikeuksiin. Mehua myydään myös luontaistuotekaupoissa ja se on ainesosa monissa drinkeissä.


title: Greippimehu

text: Greippimehu on greipistä valmistettua mehua. Juoma sisältää C-vitamiinia, kuten muutkin hedelmämehut. Mehu on ainesosa monissa drinkeissä.


title: Greippimehu

text:
Greippimehu aiheuttaa yhteisvaikutuksia monien lääkeaineiden kanssa.
Greippimehun käyttö on kielletty tai sitä tulisi varoa esimerkiksi isradipiinin, felodipiinin, nisodipiinin, lekanidipiinin, simvastatiinin, lovastatiinin, amiodaronin, takrolimuusin, siklosporiinin, verapamiilin, karbamatsepiinin, ketiapiinin, midatsolaamin ja triatsolaamin käytön yhteydessä. Runsasta greippimehun käyttöä on syytä välttää myös atorvastatiinin ja buspironin käytön yhteydessä. Greippimehun käyttöä tulisi varoa yleisesti sellaisten lääkkeiden käytön yhteydessä, jotka metaboloituvat CYP3A4-entsyymin kautta.


title: Granaattiomenamehu

text: Granaattiomenamehu on granaattiomenoista valmistettua mehua. Mehua käytetään ruoanlaitossa sekä tuoremehuna että tiivistettyä siirappia, erityisesti persialaiseen ruokaan.


title: Bille

text: Bille on 65 kilometriä pitkä joki Schleswig-Holsteinin ja Hampurin alueilla Saksan pohjoisosassa. Joki saa alkunsa Linaun lähistöllä ja laskee Elbeen Hampurissa.


title: Sarah Lind

text: Sarah Lind (s. 22. heinäkuuta 1982 Regina, Saskatchewan, Kanada) on kanadalainen Leo-palkittu näyttelijä, joka on useimmiten esiintynyt draamasarjoissa, kuten "Mentors", "Edgemont", "Smallville", "Pirunkaupat" ja "True Justice". Hänet palkittiin kolmesti Leo-palkinnolla draamasarjasta "Edgemont".


title: Petri Tuunainen

text: Petri Tuunainen (s. 1968) on laukaalainen freelence-toimittaja, lauluntekijä ja kirjailija. Hän on kirjoittanut sanomalehti Keskisuomalaiseen henkilökuvia iskelmälaulajista, ja kirjoittanut teoksen "Iskelmän tähtitaivas – 500 suomalaista viihdetaiteilijaa" yhdessä Tony Latvan kanssa.


title: Petri Tuunainen

text: Tuunainen on toiminut myös konserttien järjestäjänä ja toimittanut radio-ohjelmia Eurovision laulukilpailuista Yle Keski-Suomeen, sekä toiminut musiikkiviihdeohjelmien taustatoimittajana. Hänen säveltämiä kappaleita ovat levyttäneet esimerkiksi CatCat, Rexi, Helinä Ilkka ja Kyösti Kytöjoki. Tuunainen on kirjoittanut myös kirjan Armi Aavikosta sekä Veikko Tiiton kanssa kirjan Jamppa Tuomisesta.


title: Kameralismi

text: Kameralismi () tarkoittaa merkantilismin saksalaista versiota, joka kiinnitti erityshuomiota valtion rahatalouteen. Se kehittyi riippumatta englantilais-ranskalaisesta merkantilismista. Tunnetuimpia kameralisteja olivat professorit Johann Joachim Becher (1635–1682) sekä Joseph von Sonnenfels 1733-1817 ja Johann von Justi (1717–1771).


title: Kameralismi

text: Kameralismi oli ainoa merkantalismin muoto, josta kehittyi yliopistollinen oppiaine, kameraalitieteet. Kameralismi vaikutti voimakkaimmin saksankielisissä maissa ja maissa, joiden taloudellisella eliitillä oli kiinteät suhteet saksankielisiin maihin, kuten Ruotsissa, Tanskassa ja Venäjällä. Myöhäisen kameralismin voidaan katsoa olevan saksalainen muoto valistuksesta, joka pyrki luonnontieteiden hyödyntämiseen ruoantuotannossa samaan tapaan kuin fysiokraatit. Erityisesti Joseph von Sonnenfels ja Johann von Justi edustivat vapaamielisiä ajatussuuntia. Justin ansiona pidetään kameraalitieteiden ja hallintotieteiden (Polizeiwissenschaft) erottamista. Kameralismi edisti myös tilastotieteen kehitystä.


title: Axcil Jefferies

text: Axcil Jefferies (s. 14. huhtikuuta 1994 Slough, Englanti, Iso-Britannia) on englantilaissyntyinen zimbabwelainen moottoriurheilija. Jefferies kilpaili Formula BMW Pacific-sarjassa vuodet 2009-2010. Hän sijoittui kaudella 2009 kolmanneksi ottaen kaksi voittoa. Vuonna 2010 hän ajoi vain kaksi kilpailua. Vuonna 2012 Jefferies ajoi Formula 2-sarjassa sijoittuen sarjan 12:ksi. Vuonna 2013 Jefferies ajoi kaksi kilpailua Indy Lights -sarjassa. Vuonna 2014 Jefferies ajoi kaksi kilpailua GP2-sarjassa ensimmäisenä zimbabwelaiskuljettajana. Hän ajoi samana vuonna myös jälleen Indy Lights -sarjassa muutamia kilpailuja.


title: Punaherukkamehu

text: Punaherukkamehu tai punaviinimarjamehu on punaherukoista valmistettua mehua.


title: Keravan Naisvoimistelijat

text: Keravan Naisvoimistelijat on Keravalla toimiva voimisteluseura, joka on perustettu vuonna 1937. Seura järjestää kilpailutoimintaa joukkuevoimistelussa, rytmisessä voimistelussa, kilpa-aerobicissa ja showtanssissa.


title: Fabian Dahlström

text: Fabian Dahlström (s. 19. kesäkuuta 1930 Turku) on suomalainen musiikkitieteilijä ja professori. Hän oli Åbo Akademin professori vuosina 1978–1993. Dahlström on Suomen merkittävimpiä Sibelius-tutkijoita, ja hän on toiminut myös pedagogina ja ammattimuusikkona.


title: Fabian Dahlström

text: Fabian Dahlströmin vanhemmat olivat historianprofessori Svante Dahlström (1883–1965) ja musiikinopettaja Greta o.s. Stenbäck (1887–1978). Suoritettuaan ylioppilastutkinnon vuonna 1948 Dahlström opiskeli musiikkia Sibelius-Akatemiassa ja suoritti klarinetinsoittodiplomin (1951) sekä musiikinopettajan- ja kapellimestarintutkinnon (1955). Hän työskenteli kaupunginkapellimestarina Hangossa 1955–1967. Musiikkitiedettä hän opiskeli Åbo Akademissa ja väitteli tohtoriksi vuonna 1976 tutkimuksellaan Bernhard Henrik Crusellista. Hän hoiti Åbo Akademin musiikkitieteen professuuria viransijaisena 1975–1978 ja vakinaisena 1978–1993 eläkkeelle jäämiseensä saakka. Hän oli myös Turun yliopiston dosentti 1976–1995 sekä Sibelius-museon johtaja.


title: Fabian Dahlström

text: Dahlström on laatinut Jean Sibeliuksen teosluettelon sekä toimittanut hänen päiväkirjansa ja kirjeenvaihtonsa Axel Carpelanin sekä Adolf Paulin kanssa. Hän oli myös Sibeliuksen koottujen teosten päätoimittajana vuodet 1996–2000. Hän on julkaissut huomionarvoisia tutkimuksia myös Nils-Eric Fougstedtista, soitinhistoriasta ja Itämeren alueen musiikkielämästä. Hän on saanut useita huomionosoituksia, muun muassa Tieto-Finlandian (jaettuna) 1997, Ylen Vuoden musiikkiteko -palkinnon 2005.


title: Fabian Dahlström

text: Dahlströmin puoliso on filosofian maisteri Inga Wilhelmina Liewendahl, ja heillä on kolme lasta.


title: Köyliönjoki

text: Köyliönjoki on 27 kilometriä pitkä joki Säkylän Köyliössä ja Eurassa Satakunnassa. Se on Eurajoen suurin sivujoki, joka yhtyy siihen sen oikealta puolelta 36 kilometriä Eurajoen suusta. Köyliönjoki kuuluu Eurajoen vesistöön ja se on Köyliönjärven laskujoki. Koko vesistön laskujoki on Eurajoki, joka purkaa vetensä Selkämereen Eurajoensalmessa Eurajoen kunnassa.


title: Köyliönjoki

text: Joen alkulähde on Köyliönjärvi, jonka luusua sijaitsee järven pohjoispään eteläpuolella "Ehtamossa" 40,5 metriä merenpinnan yläpuolella. Se halkoo tasaista savitasankoa ja meanderoi lähes koko matkallaan Eurajokeen. Kun sen korkeus yhtymäkohdassaan Eurajokeen on 27,5 metriä, kertyy sille pudotusta 13,0 metriä. Puolet siitä syntyy matkalla Köyliönjärvestä Tuiskulan ohi, missä joki ohittaa ahteen kylän entisen myllyn kohdalla. Koska Köyliönjärvi on säännöstelty järvi, on sillä pohjapato noin 1,6 kilometriä luusuasta.


title: Köyliönjoki

text: Joki luikertelee 11 kilometriä pääasiassa luoteeseen Ehtamon, Tuiskulan ja "Paimenenmäen" kautta "Kalmeelle" asti, jolloin siihen yhtyy "Ilmiinoja" oikealta puolelta. Seuraavat 7,5 kilometriä se kulkee "Voitoisten" läpi ja siihen yhtyy "Vuohenjoenkulmalla" "Emastenoja" vasemaaltapuolelta.


title: Köyliönjoki

text: "Markkulankulmalla" joki kohtaa lyhyen "Kuljunojan", joka yhtyy siihen oikealta, ja sen jälkeen Köyliönjoki kääntyy lounaaseen. Viimeisten 4,8 kilometrin matkalla siihen yhtyy vielä "Erkkilänoja" ja "Järvioja" sen oikealtapuolelta. Sillä osuudella oja on myös suoristettu, sillä meanderointia ei enää esiinny "Järviojan" jälkeen.


title: Köyliönjoki

text: Meanderointi on muuttanut luontaisesti joen uoman paikkaa usesti. Siitä on muistona juoluoita ja putaita joenvarren eri kohdissa. Joitakin jäänteitä löytyy esimerkiksi Vuohijoenkulmalla "Mikkolan" kohdalta, Voitoisista "Lallukan", "Pinkkalan" ja "Kalmeen" kohdilta. Runsaimmin niitä esiintyy Tuiskulan kylän kohdalla ja monia juplukoita on syntynyt ihmisen toiminnan seurauksena, kun Tuiskulan ja Ehtamon välinen uoma on suoristettu.


title: Köyliönjoki

text: Joella on varsinaisia saaria vain Tuiskulassa urheilukentän vieressä ja "Harolassa".


title: Köyliönjoki

text: Köyliönjoki on Eurajoen suurin sivuhaara, jonka koko valuma-alueen pinta-ala on 265 km² ja josta "Köyliönjoen keskiosan alueen" pinta-ala on 96 km².


title: Köyliönjoki

text: Pienten ojien lisäksi Köyliönjokeen yhtyy sen oikealta puolelta 5,4 kilometriä pitkä "Ilmiinoja", jonka lähteenä on Ilmiinjärvi. Sen valuma-alueen pinta-ala on 11,1 km². Emastenoja yhtyy Vuohenjoenkulmalla Köyliönjokeen sen vasemmalta puolelta ja sen valuma-alueen pinta-ala on 8,8 km². Ojan pituus on 8,4 kilometriä. Erkkilänoja yhtyy Köyliönjokeen sen oikealta puolelta ja sen valuma-alueen pinta-ala on 17,2 km². Se saa vetensä "Isorahkalta" asti, jolloin ojan pituudeksi tulee 7,7 kilometriä. Pienen Järvenojan päässä on Laihianjärvi, joka on osittain kuivatettu järvi, ja se on jäännyt jäljelle peltoja ympäröivän suoalueen sisälle.


title: Köyliönjoki

text: Järilänharjun lähellä Piikajärven lentokentällä olevalta Piikajärveltä ei ole laskujokea Köyliönjokeen, mutta sen vedet suotuvat etelään Köyliöjoen keskiosan alueelle. Sen vuoksi Piikajärvi luetaan kuuluvaksi tähän valuma-alueeseen, vaikka viereinen Palojärvi luetaan Kokemäenjoen valuma-alueeseen.


title: Köyliönjoki

text: Pyhäjärvestä pääsee Eurajokeen säännöstelypadon vuoksi kuivina aikoina vähemmän vettä kuin tavallisesti. Tämän vuoksi Kokemäenjoesta pumpataan vettä putkea pitkin yli harjun Köyliönjokeen täydentämään Eurajoen virtausta.


title: Köyliönjoki

text: Köyliönjärven pinnanlaskun yhteydessä Köyliönjoen luusuaa perattiin ja kaivettiin syvemmäksi vuosina 1938−1940. Vedenpinta laskikin 75−90 cm, mutta matalanveden aikana kaivannon kynnykset estivät veden virtaamisen. Vuonna 1982 nämä esteet poistettiin, jolloin vettä virtasi myös matalanvedenaikana hyvin ja järven pinta aleni liikaakin. Tämän vuoksi Turun vesipiirin vesitoimisto määräsi rakennettavaksi padon Köyliönjokeen Ehtamoon 1,6 km päähän luusuasta olevan "Salattimen tien sillan" paikkeille. Pato nostaisi järvessä matalinta tasoa 10−20 cm. Pato valmistui 1983.


title: Cornelius Warmerdam

text: Cornelius Warmerdam (22. kesäkuuta 1915 – 13. marraskuuta 2001) oli yhdysvaltalainen seiväshyppääjä. Warmerdam korotti seiväshypyn maailmanennätyksen vuosien 1940 ja 1942 välillä lukemista 454 lukemiin 477. Bambuseipäällä hypätty ennätys säilyi maailmanennätyksenä 15 vuoden ajan. Sisäradalla hän hyppäsi lisäksi 479. Koska maailma oli tuolloin suursodassa, eikä olympiakisoja järjestetty vuosina 1940 ja 1944, Warmerdam ei saanut tilaisuutta saavuttaa kansainvälisiä suurvoittoja. Hän joutui itsekin sotarintamalle kahdeksi vuodeksi ja ryhtyi sen jälkeen seiväshyppyvalmentajaksi.


title: Baltica

text: Baltica oli muinainen manner, joka yhdistyi Siperiaan 270 miljoonaa vuotta sitten muodostaen Euraasian laatan. 620 miljoonaa vuotta sitten se sijaitsi lähellä Etelänapaa. Baltica irtosi Pannotiasta 560 miljoonaa vuotta sitten. Se oli pitkään (420 miljoonaa - 90 miljoonaa vuotta sitten) kiinni Pohjois-Amerikassa. Baltican törmätessä Siperiaan ja Etelä-Eurooppaan syntyi nykyinen Eurooppa.


title: Saint Vitus

text: Saint Vitus on amerikkalainen vuonna 1979 perustettu doom metalia soittava yhtye. Yhtyeen kokoonpano koostuu perustajajäsenistä kitaristi Dave Chandlerista ja basisti Mark Adamsista, sekä myöhemmin liittyneistä laulaja Scott "Wino" Weinrichistä ja rumpali Henry Vazquezista. Yhtyettä pidetään yleisesti yhtenä varhaisista doom metal -yhtyeistä.


title: Sterkfontein

text: Sterkfontein on kalkkikiviluolien sarja Gautengin provinssissa Etelä-Afrikassa. Luolat ovat olleet paleontologien ja antropologien kiinnostuksen kohteina, sillä niistä on löytynyt varhaisten ihmisapinoiden jäänteitä. Sterkfontein on yhdessä parin läheisen fossiilien löytöpaikan kanssa Unescon maailmanperintöluettelon kohde.


title: Sterkfontein

text: Sterkfontein sijaitsee kukkulalla Rietspruitjoen eteläpuolella. Sieltä on löytynyt ihmisapinoiden jäänteitä noin 3,5–1,5 miljoonan vuoden takaa. Robert Broom löysi sieltä 1936 ensimmäisen aikuisen "Australopithecus africanus" -jäännöksen. Sterkfonteinista on kaivettu noin 500 luetteloitua kohdetta. Niistä pääosa on "Australopithecus africanus" -lajin jäännöksiä, mutta lisäksi on löytynyt "Paranthropus robustus"- ja "Homo habilis" -lajien luita. Lisäksi luolista on kaivettu tuhansia työkaluja, jotka ovat vierinkivi- ja Acheulin kulttuurien valmistamia, tuhansia eläinten jäänteitä ja fossilisoitunutta puuta.


title: Sterkfontein

text: Witwatersrandin yliopisto omistaa luolat, ja se tekee nykyään pääosan kaivauksista alueella. Luolat ovat myös suosittu matkailukohde, ja sinne on rakennettu ravintola ja kokoustila sekä polkuja ja informaatiotauluja luolastoon. Näyttelytiloissa esitellään muun muassa luolageologiaa, nisäkkäitä, ihmisfossiileja, fossiloitumisprosessia ja paleobotaniikkaa.


title: 2-kloorifenoli

text: 2-kloorifenoli on palava orgaaninen yhdiste, joka huoneenlämmössä esiintyy olomuodoltaan värittömänä nesteenä, joilla on tunnusomainen haju. Sen kemiallinen kaava on CHClO ja rakennekaava CHClOH. 2-kloorifenolista käytetään myös nimiä "o-kloorifenoli", "orto-kloorifenoli", "2-kloori-1-hydroksibentseeni" ja "2-hydroksiklooribentseeni".


title: 2-kloorifenoli

text: 2-kloorifenolin moolimassa on 128,56 g/mol, sulamispiste 9,3-9,8 °C, kiehumispiste 175 °C, tiheys 1,3 g/cm (vesi = 1,0 g/cm), leimahduspiste 64 °C (c.c.) ja CAS-numero 95-57-8. Aine liukenee veteen 20 °C:n lämpötilassa 2,85 g/100ml. Lyhytaikainen altistuminen 2-kloorifenolille voi ärsyttää voimakkaasti silmiä, ihoa ja hengitysteitä. Aerosolin hengittäminen voi aiheuttaa keuhkopöhön ja aineelle altistumisesta voi seurata vaikutuksia keskushermostossa. 2-kloorifenoli on myrkyllistä vesieliöille ja sen höyry on ilmaa raskaampaa.


title: 2-kloorifenoli

text: 2-kloorifenolia valmistetaan klooraamalla fenolia. Tässä prosessissa muodostuu myös 4-kloorifenolia. 2-kloorifenolin muodostumista suosivat poolittomien liuottimien, kuten halogeenialkaanien käyttö, sekä etikkahappoanhydridin läsnäolo tai natriumhypokloriitin tai tert-butyylihypokloriitin käyttö klooraavana reagenssina. Yhdistettä voidaan valmistaa myös hydrolysoimalla o-diklooribentseeniä.


title: Bengt Lagercrantz

text: Carl Fredrik Bengt Lagercrantz (12. maaliskuuta 1887 Djursholm – 22. heinäkuuta 1924 Djursholm) oli ruotsalainen ampuja. Hän kilpaili vuoden 1920 kesäolympialaisissa Antwerpenissä ja sai siellä hopeaa 100 metrin hirven parilaukauksen joukkuekilpailussa. Lisäksi hän sijoittui sen kertalaukauksen joukkuekilpailussa neljänneksi.


title: Jiří Tlustý

text: Jiří Tlustý (s. 16. maaliskuuta 1988 Slaný, Tšekkoslovakia) on tšekkiläinen jääkiekkoilija, joka pelasi syyskaudella 2016–2017 SM-liigajoukkue Oulun Kärpissä. Hän on pelipaikaltaan vasen laitahyökkääjä. Tlustý on pelannut urallaan aiemmin NHL:ssä yhteensä 446 runkosarja- ja neljä playoff-ottelua tehopistein 89+88=177 ja keräten 126 jäähyminuuttia. Eliteprospects.com -sivuston Matias Strozyk luonnehtii häntä monipuoliseksi hyökkääjäksi, joka osaa pelata kaikissa hyökkääjän rooleissa. Strozyk mainitsee Tlustýn vahvuuksiksi hyökkäyspään pelaamisen, työteliäisyyden ja luistelun. Hänellä on kuitenkin parannettavaa oman pään pelaamisessa ja sijoittumisessa. Tlustýa verrattiin juniorina pelityyliltään Ryan Smythiin.


title: Jiří Tlustý

text: Tlustý on HC Kladnon kasvatti. Hän voitti kauden 2002–2003 päätteeksi Tšekin B-nuorten sarjan mestaruuden ja seuraava kausi 2003–2004 päättyi A-nuorten sarja Extraliga juniorůn mestaruuteen. OHL-joukkue Sault Ste. Marie Greyhounds varasi Tlustýn 31. pelaajana , mutta hän päätti jäädä kaudeksi 2005–2006 kuitenkin kotimaahansa. Tlustý debytoi Kladnon Extraliga-joukkueessa, jossa hän pelasi tulokaskautensa tehden 44 runkosarjaottelussa tehot 7+3=10. Tlustý vahvisti myös seuran A-nuoria ja hän jakoi koko Extraliga juniorůn pudotuspelien pistepörssin voiton HC Třinecin Lukáš Petrekin kanssa tehoilla 7+6=13. Tlustý voitti kauden päätteeksi mestaruuden.


title: Jiří Tlustý

text: Toronto Maple Leafs varasi Tlustýn ensimmäisellä kierroksella 13. pelaajana . Hän teki seuran kanssa jo samana kesänä heinäkuussa kolmivuotisen jatkosopimuksen. Tlustý aloitti kauden 2006–2007 AHL-joukkue Toronto Marliesissa, jossa hän teki kuudessa ottelussa tehot 3+1=4, mutta Tlustý lähetettiin tämän jälkeen kuitenkin hänet aiemmin varanneen OHL-joukkue Sault Ste. Marie Greyhoundsin vahvuuteen. Tlustý oli pudotuspeleissä joukkueen paras maalintekijä Josh Godfreyn kanssa yhdeksällä osumallaan.